Q=2	C=2	SS=2	LS=0	PS=0	DC=0	LC=0	SD=0	BS=33	G0=13	G1=1	G2=0	DLID=ber_Latn	BODY=Amaynut deg tmedyazt taqbaylit: IMEṬṬI N BAB IDURAR* - Tamurt | Isallen n tmurt\nHome Idles Amaynut deg tmedyazt taqbaylit: IMEṬṬI N BAB IDURAR*\nAmaynut deg tmedyazt taqbaylit: IMEṬṬI N BAB IDURAR*\nD asefru ad zegreɣ tura ɣef tmerɣa i ɣ-yeğğan ncaḍ.\nAd as-azneɣ tisura i tmuɣli n wul asemmaḍ.\ndeg taddart ideg yeḍra, wayen ur neḍri di tiyaḍ.\nI weqcic d-yeffɣen seg-s, sani ara yessiweḍ tameddit?\nDeg iḍarren-is akk yesseɣreṣ, yeṭṭef-it yiḍ di taddart TALWIT.\nSeg wakken ur yesεi amwanes, axxam n yemsebriden yettnadi-t.\nYenneqlab kan yesla i lḥess, iwala amɣar yeḍfer-it.\nAzul fell-ak a baba amɣar, anda-t wexxam n yemsebriden?\nAmɣar zdat-s yezwar yerna d win i t-yessawḍen.\nyerna ngum a d-yeɣli ṭṭlam, a k d-awin imensi ad teččeḍ.\nDi tlemmast n taddart i tebnam, axxam-agi iɣer i d iyi-tesskecmeḍ.\nTura ɣas kkes ttexmam, tanemmirt! Ihi ar tayeḍ.\nAqcic yeqqim di tqernit n wexxem ideg t-yeğğa wemɣar.\nƔas ma teɣli-d tmeddit, ɣef imensi ur igir tisɣar.\nYak taddart-a isem-is TALWIT, i truẓi uqerru, acuɣer?\nUr tezlig fell-as targit, asirem deg yiman-is ur yessemɣer.\nm wul ur nessin tebrek.\nD tamɣart teččur d leḥmala, amuḍin ma yeẓra-tt yeḥla,\nAzul a mmi aql-aɣ nella, ugmeɣ-d aman si tala,\ntura a d-uɣaleɣ ɣur-k.\nɣur-i yuzen-ikem-id lmelk.\nTasusmi terna teggugem, s kra yettawlen irekkem,\nyeɣli s iciwi n trusi.\nTamɣart tessaweḍ aman d-tugem, teṭṭef deg wawal tṛeggem,\nAqcic d uḥdiq ur yessusem, dɣa s ul n temɣart yekcem,\nTamɣart s wawal tettaẓ, tessen tiẓeṭ ideg d-tesquccuḍ.\nA mmi teεyiḍ terniḍ laẓ, ansi-k, anida ttedduḍ?\nDeg iqerra ssusmen yebẓaẓ, ay aqcic d acu tettrağuḍ?\nUgadeɣ ad iyi-d-teddmeḍ aεekkaz, a d-tiniḍ kker ad telḥuḍ!\nTidet lemmer ad am-tt-iniɣ, ul-im seg-s a yemma ad mḥuɣ.\nMi kkreɣ a d-mmektiɣ, ad zzreɣ s anda tettuɣ.\nUr cfiɣ ansi i d-kkiɣ, ur ẓriɣ anda tedduɣ.\nTtuɣ daɣen isem ay sεiɣ, i tura d acu ad am-d-rnuɣ?\nAd rfuɣ fell-ak, acimi? Ad teqqimeḍ akka ar melmi?\nIhi attah tidet ssneɣ:\nA k-iniɣ yiwen wawal a mmi, yya-d ad teqqimeḍ ɣur-i,\nnekk iman-iw i zedɣeɣ.\nAxxam meqqer ad aɣ-yawi, amḍiq ad yegri,\nad iyi-twanseḍ a k-wanseɣ.\nTixsi a ɣ-d-tefk ayefki, ayen is ara nedder ad yili,\nawal aql-i ad ak-t-fkeɣ.\nAqcic yesbek, yettwehhim, ur yumin ara imeẓẓuɣen-is.\nYenna-yas ma yella s tidet-im, » yessaked tamɣart s allen-is »,\nad qqimeɣ, err-iyi d mmi-m! Ɣef tuyat yeẓẓel afus-is.\nƔas amzun seg igenni i d-ɣliɣ, teldiḍ-iyi ay asirem ul-ik.\nD tidet ayagi ttwaliɣ neɣ tɣurr-iyi targit-ik?\nTenna-yas kker i d ak-nniɣ, deg wexxam ad tkemmleḍ učči-k!\nI tura amek ara k-semmiɣ, imi akka tettuḍ isem-ik?\nTiririt yelhan ur tt-yeẓri, yufa-yas-d tin is ur yeɣliḍ.\nS wawalen d-turew tayri, tenna-yas ur nwiɣ almi d-teflaliḍ.\nIhi a mmi a k-semmiɣ ITRI, amzun seg igenni i d-teɣliḍ.\nIsem-is tura temɣart-agi? Tenna-yas isem-iw BISBISA.\nYelha ula d isem-agi, ikemmel učči mi d as-d-tessa.\nKker a mmi ad teṭṭṣeḍ dagi, aṭas i d-telḥiḍ ass-a!\nITRI yekcem ɣer wusu, yewwet-itt ɣef yiwen yidis.\nAzekka-nni teğğa-t ad yesteεfu, BISBISA ur yesli i lḥess-is.\nAlmi izeggen wass i d-yekker, ulac ɣef wacu ara yeccetki.\nAm winna yeṭṭṣen yeskeṛ, yuki-d yettnadi a d-yemmekti.\nTefka-yas-d BISBISA ad yefḍer, tessers-as-d tazart d uyefki.\nD ayefki n tixsi i k d-ssewweɣ, ečč tazart d ak-d-sserseɣ,\nass-agi ad ncali, ad nḥewweṣ!\nMi s-tenna ečč akken ad neffeɣ, yemmekti-d ɣer BISBISA i yezdeɣ\nyerna ad yeqqim ɣur-s.\nUl-is yecreh yettaḍṣa, d win turew i temlal tasa,\nɣas ma s tidet mačči d mmi-s.\nD acu ara xedmen ass-a? ITRI yeffeɣ d BISBISA,\nITRI yuɣal am mmi-s, ikess-as tixsi-s\nyerna izeddem-as-d isɣaren.\nYerra lqeḍyan d ssuq-is, d aẓidan yiles-is,\nyeḥdeq s arrac s imɣaren.\nDi tiḥerci-s kra ur yenɣis, ḥemmlen at taddart tikli-s,\nɣas ma d terẓeg n tiṭ i yezzewren.\nSseεd-is yuki ur yeṭṭiṣ, tgerrez ddunit-is,\nYiwen wass deg wussan, d aṭṭan amcum i d-yesteqsan,\nBISBISA teṭṭef tiɣmert.\nAy adfel ɣef uqerru yessan, d acu akka i d-yusan,\nd acu yettrağun tamɣart?\namdan tegguni-t taɣert.\nAy ITRI awi-d sin inagan, leεmur ttafgen,\nngum a d iyi-tcuddeḍ taɣeṣmart!\nttxil-wat aẓet-d ɣer ɣur-i!\nA tamuṭṭut d wergaz ay iεzizen, lecɣal yessefk ad berzen,\nlmut tura ɣef yal d iri.\nAxxam-iw d netta ara t-izedɣen, iḥerqan-iw d netta a d-ṣaḥen,\nkra a d-ğğeɣ d ayla n YETRI.\nITRI ad yawi axxam lexla, kkes akk aɣilif tesεiḍ!\nTezmumeg acemma BISBISA, drus kan teɣli, tettɣiḍ.\nTettban-d am wakken teṭṭeṣ, temmut mi teɣli ɣer deffir.\nITRI tɣaḍ aṭas, aṭas, Yekker ad yettru, netta ur yezmir.\nYeqqel i wallaɣ iḥesses, BISBISA tedder di lxir.\nIkemmel am medden tameddurt-is, almi d asmi d-yuɣal si lexla.\nYeḍra wayen ur nḍerru, tagi d tidet d tamuffirt.\nA ziɣ awezɣi ur yettkukru, ur yessin timendeffirt.\nTawaɣit n YETRI d asefru, tewwet-it-id tferract n tewwurt ɣer tgecrirt.\nI tedyant-agi amek ara tt-yefru, lqermud n wexxam ddaw timiṭ?\nInuda yufa-d tiririt i yesteqsiyen s wayes i s-yekcem ttexmam.\nƔas ulamma d tameddit, d azɣal, anef a d-yeɣli ṭṭlam!\nWalit ay at taddart walit, d leεğeb a ddin qessam!\nAkken llan uzzlen ɣur-s, tamezwarut yemmeslayen yid-s,\nD ITRI, amek ur d iyi-tessineḍ ara?\nNniɣ-am ITRI d nekkini, d TAFAT kemmini,\nAy akka yecmet wudem-is, amzun d amadaɣ uqerruy-is,\niɣallen-is d ayen ur nettwabdar.\nisem-agi yečča-t yeɣẓer.\nTaddart yessagad arrac-is, ur t-ḥemmlen lɣaci-s,\nssawalen-as BAB IDURAR.\nYelha imi d-nezger asefru, d inigi n wakud amessas.\nTindict yes-s ara tefru, i umezruy ad yeqqim d aεessas.\nI teqṣiṭ ɣezzif usaru, yella wacu ara yekrez wemru,\nBAB IDURAR yeṭṭef aqerru, deg yiḍ yettwanas bururu,\nur yeggan daɣen deg wass.\nCemteɣ, ugin-iyi medden, kerhen-iyi widak ḥemmleɣ.\nArrac deg-i ttagaden, ihi tura amek ara xedmeɣ?\nTakti deg wallaɣ tedden, ḥala tiẓgi ara d iyi-irefden,\namadaɣ ass-a a t-kecmeɣ.\nAmdun d netta i t-yeɣzen, yeggan di tlemmast-is am wuccen,\nasemmiḍ deg wezɣal yeffeɣ.\nUr yettagad uccanen d yilfan, ur zmiren a d-zzin ɣur-s.\nMaca, ssmaḍiḥ asmi d-stufan, asemmiḍ n tegrest iteqqes.\ni tnezduɣt ad yekken nnig-s.\nI leεğeb ifassen ur krifen, yessuli axxam zdat wasif s icerfan,\natan amek yefra ccɣel-ines:\nYezwar deg uweṭṭi n tberṭeḥṭaḥt, deffir-s sakin yeɣza llsas.\nlebni n iɣerban s yedɣaɣen d waluḍ yers-as.\nisɣaren ubelluḍ deg tewwura d ṭṭwiqan fkan-as.\nYesbedd axxam annect n wedrar, yezdeɣ deg-s iman-is.\nLεib-is deg umadaɣ yeṣṣer, akka i d as-yenna wul-is.\nUr yesseɣzef amecwar, ur yurğa ar d yemmet si ccer,\nDeg inijel yegzem yeẓber, deg wenɣac d tyerza yezwar,\nYuɣal yeɣza igeḍyen deg tama-nniḍen,\nYerwa aɣrum n yirden d temẓin, aksum n yewtal d tsekrin\nd win n yilfan umadaɣ.\nTissit-is d aman d wid n tẓurin, ẓẓeεter d nneεnaε ur t-xḍin,\nam Rebbi di Fransa i yezdeɣ.\nƔas wid yettnadin ufan, tamuɣli n wemɣar ad teqqel am tin n llufan,\nS wayen n diri i ttmeslayen fell-as merra, ɣas ulac win i wumi\nrran-t amzun mačči d amdan a tawaɣit.\nYir lehdur ffɣen fell-as, yerra-tt i uxemmem.\nYettxemmim am yiḍ am wass, amek ara yexdem.\nAmek ara yendi tasennart, akken iḥemmel lɣaci n taddart,\nAyen yettnadi yufa-t, takti tban-as-d am tafat,\nMi yessalay leḥsab-is, amzun iḥetteb deg iḍudan.\nmi yemwafaq d rray-is, ffɣen-as-d sin iberdan :\nYessefk imcumen ad ẓren, ɣas qqleɣ d win icemten,\nmačči d nekk i ifernen axessar.\nIlaq daɣen ad faqen, nekkini mazal ḥemmleɣ-ten\nAwwah, tikti tamezwarut, ur ḥṣiɣ ara a tt-fehmen.\nA sen-d-sekneɣ taneggarut, wissen ahat a yi-ḥemmlen.\nAnnect-a deg twenza-s yura, ula d netta yeẓra,\na d-yas netta a s-t-yeddem.\nYal win ara yekkren ad yebnu, d netta ara ibibben taεekkemt-is.\nS yedɣaɣen d yejga a s-d-yeglu, a t-yerr yeldi deg yimi-s.\nwar ma nettu ayen akk nniḍen ččan seg ufus-is!\nTayri teffukti am tyedrin, d ayen yettnadi i d-yezzin,\nuɣalen ḥemmlen-t at taddart-is.\nƔas a d-yecnu Yidir » ssendu « , tamurt teffud ur teswa.\nAzɣal deg ifadden yettcuddu n win ur nezmir ad yeddem ad yeddu,\nmedden ttargun timiqwa.\nImɣaren d imuḍan amek ara sen-tedṛu? Fad amcum taddart a tt-yexlu,\nImdanen yessefk ad swen, kra n waman deg wasif llan.\nUgmen-d wid izemren i usawen d wezɣal n yiḍ d izilan.\nBAB IDURAR yelha-d d yemɣaren, imeẓyanen d wid yuḍnen,\nyesserwa-yasen akk aman.\nƔas udem-is seg wid icemten, ul-is ḥnin walan-t medden,\narrac uɣalen ttwalin-t d amelḥan.\nYiwen wass deg wussan unebdu, yeffeɣ-d yiwen wergaz, iteddu\ndeg webrid ɣer tlemmast n taddart.\nD netta i d-yeffɣen d amezwaru, ur yenwi s tedyant-a ad teḍru,\nArgaz iɣil yettargu deg wayen yettwali, acku\nYuɣal yeẓmeḍ aqerru, yessawal s usuɣu,\nffɣet-d ay at taddart.\nɣilen yeḍra lhemm ameqqran.\nur d asen-teffiɣ am leεrac rran d leεruc, mi ssfeqden leɛcuc,\nUlayɣer asemɣer uxenfuc, fru-yaɣ-tt-id a mummuc,\nini-yaɣ-d d acu yeḍran!\nWin i t-yessbezgen ad aɣ-d-irucc, mačči d turart ulelluc,\nyenna-yasen ẓẓulleɣ wwiɣ-awen-d aman.\nAt taddart s wallen ḍefren iḍudan-is anda ssneεten,\nWalan aman la ttcercuren, am wasif i d-teffɣen\nAmeẓẓallu-nni yenna-yasen : D nekk i d ssebba-nsen.\nDɣa MUSNI i d as-ssawalen, deg icuḍaḍ uqendur-is ssudnen,\nUɣalen akk i ttsuɣun.\nYerɣa wul n teqcict-nni, TAFAT, tugad a d-tini\nTeεreḍ tazwara teṭṭef imi, yečča-tt wul-is terfed tiɣri,\ntura d tidet a d-yestufun :\nArğut ay at taddart! Arğut! MUSNI annect-a yettargu-t.\nSlan-as medden akk ssusmen.\nA MUSNI fru-yaɣ-d taluft! Ma ɣlin-d seg igenni ɣef tmurt,\nacuɣer mačči seddaw wexxam-ik i d-ffɣen?\nTiɣerɣert tebda tettsummu-t, yeqqur din amzun yemmut,\nudem-is d tezweɣ i t-isebɣen.\nAt taddar merra ssusmen, ldin i waḍu imawen-nsen,\nyessufeɣ-d awal DIDI :\nA tiyessetmatin, ay atmaten, yessefk iḍarren-nneɣ ad awḍen\naxxam ideg d-ffɣen waman-agi!\nDIDI d argaz iḥercen, si zik i wawal yessen,\nɣur-s ulac anεam sidi.\nLɣaci-nni merra nnan : d tidet, d awal yelhan,\nkkren akk uɣen awal-is.\nUzzlen s axxam-nni ad ẓren, ansi akka i d-ffɣen waman,\nMUSNI yessemneε iḍarren-is\nYessenser s axxam yekcem, tura azzel faqen-ak a lhemm!\nAxxam n BAB IDURAR, seg-s i d-yeffeɣ wasif-nni.\nTAFAT deg ugerjum-is tessemɣer, amzun tessawal s igenni:\nAt taddart ssawlen-as daɣen, yegdel-iten ula d nutni.\nYiwet tmeṭṭut gar-asen : Ula si teẓgi a d-isel i teɣri.\nTAFAT tenna ayen tessen: Wagi ad yili yuḍen ihi.\nTdemmer tawwurt s ifassen, tufa-tt ur temdil, teldi.\nƔer wexxam tekcem TAFAT, lɣaci urğan ar tt-id-tefru.\nBAB IDURAR dinna tufa-t, yeqqummec meskin yettru.\nIɣaḍ-itt, yegzem tasa-s, dɣa tettru ula d nettat.\nLɣaci uɣalen jban-d fell-as, walit tidet ay at taddart!\nImeṭṭawen-is ttcercuren, amzun ḥemlen-d iɣeẓran.\nSeg tzuliɣt ɣer berra teffɣen, uɣalen d agelmim n waman.\nQqimet-d a lɣaci ad teslem, yid-i ata wayen yeḍran:\nYuɣal yenna i lɣaci: « Ẓriɣ d acu yeḍran tura.\nUrgaɣ asmi ay lliɣ d ameẓyan, d wayen akk yid-i yeḍran,\nukiɣ-d ɣef targit cfiɣ.\nIhi ula d nekk sεiɣ imawlan, ad awen-mleɣ wi d iyi-ilan,\nata wayen akk d-mmektiɣ »:\nƔas ma tewεer teqbaylit, cfiɣ ɣur-i yiwet weltma.\nTesmekti-yi-tt-id targit, weltma isem-is TANINNA.\nImi ameddakel-is AGGUR, tḥemmel-it, yeggull-as baba ɣef leqraya.\nYesnejmaε-itt-id ɣer ger temɣarin, atan ɣef wacu yeggull:\nIwala tessufeɣ-d tidmarin, yessufeɣ-itt-id si lakul.\n» Rebḥen ufan-t » ur ɣrin, ur yelli i d aɣ-d-ğğan lemtul.\nI tmuɣli n ṭṭaq i tt-ssersen, melmi a d-iḍegger AGGUR wass.\nMi t-twala teẓra tessen, abrid n tala deg wul yuɣwas.\nUgur n taluft assen, baba ur yeεdil d baba-s.\nMi tewweḍ ukkuẓ d mraw iseggasen, yebɣa a tt-yefk i mmi-s n gma-s.\nYiwen wass lewhi imensi, yanna-yas baba » a yelli,\natan mmeslayeɣ d gma”.\nFell-am nefra-tt ass-agi, mmi-s d yir aqcic ur yelli,\nur kem-yettxaṣṣ wacemma.\nTANINNA tenna-yas » Nekkini »?, ulayɣer tḍebbreḍ fell-i,\nwagi ur t-ttaɣeɣ ara.\nAwal ngum i t-id-tekfi, tečča ayen iɣef ur tebni,\nTeṭṭerḍeq d imeṭṭawen, tuzzel ɣer texxamt-nniḍen,\nD nekkini i d-ineṭqen, kkreɣ ad as-iniɣ ayen,\nKečč ṭṭef imi-k kan ssusem! Baba-k yeẓra ayen yelhan, yessen,\n„ Am win ara yeqqnen taɣaṭ i wuccen“, tecfiḍ ay assen,\nakka i s-nniɣ i baba.\nNniɣ-as » d lbaṭel a baba », yefka-yi tiyita,\nyenna-k yerna fkiɣ awal-iw.\nTameṭṭuṭ a mmi ur tessin ara, ṣaḥḥa di yemma-k ṣaḥḥa,\nSsusem i d iyi-tenna yemma, qader a mmi baba-k tura!\ndɣa ffɣeɣ, yeqber wul-iw.\nbaba yessen amek yefren.\nSliɣ mi akken s-yenna i yemma, ssmana i d-iteddun d tameɣra,\nAkken i s-tesla TANINNA, werriɣ wudem-is merra,\namzun ffɣen-t idammen.\nTeğğa almi yeffeɣ baba, ɣef wexxam n gma-s tenna:\nakka i yura di twenza-nneɣ.\nur ssineɣ baba-m asmi t-uɣeɣ.\nnekk s wayen yenna Brecht, umneɣ.\nNekk ul-iw ur yettergigi, win yettnaɣen yezmer ad yeɣli,\nma ur nnuɣeɣ, ḥseb xeṣreɣ!\nYessefk a yelli ad tṣebreḍ, ulac d acu ara txedmeḍ,\nula d nekk nnumeɣ baba-m.\nLebɣi-nneɣ merra a t-naweḍ, asmi ara tjewğeḍ,\nIlaq a yelli ad tẓewreḍ, mazal ad tissineḍ,\nmačči d kra ara tissin tizzya-m.\nImiren TANINNA tessusem, di tyita tessebleε, tečča-tt.\nTeẓra d acu ara texdem, nettat d rray-is tefra-tt.\nYegra-d yiwen wass a d-asen akken a tt-xemmlen, iqeffafen,\ntettru, tugad tameɣra.\nAzekka-nni mi d-kkren, amzun d lqaεa i tt-yessbelεen,\nBaba yeqqel am umeslub, timess tendeh deg wul-is.\nMi ara yettmeslay, yesleblub, am wesfeɣnen lehdur-is.\nYuzen-iyi imiren ɣer gma-s, yenna-yi „ ssiwel-as a d-yas! »,\nnekk uzzleɣ, uɣeɣ-as awal.\nYewweḍ-d gma-s yenna-yas: » Anef-as kan, anef-as,\nimi tettnadi ɣef cckal”.\nAd neẓẓiẓ tameɣra akka walaɣ, ad tili ssmana d-iteddun.\nTANINNA ass-a a tt-id-afeɣ, yid-s d cckal kan a tt-yefrun.\nTasa-w yessefk a tt-qqdeɣ, jmaεliman ar tt-qqneɣ,\nalamma yewwi-tt mmi-k.\nAss n tmeɣra a wen-tt-in-fkeɣ, seg wexxam-iw mi n-teffeɣ,\nAt taddart ufan-d ccɣel, imawen ttkuffuten am wasif :\nYelli-s n WAKLI N AT WADDA terwel, abbuh teɣḍel-as nnif!\nYeɣli-d yiḍ, yuɣal-d baba, ur yufi ara TANINNA,\nnekk tetteɣ imensi imiren.\nYenna-yi » kker ssyinna »! Kečč teẓriḍ anida tella,\nimi d tuffẓa i k-iceɣben.\nLemmer ẓriɣ anda teffer, tili atta tefra taluft.\nYenna-k, aha ɣiwel, kker, attan zdat-k tewwurt!\nTebra yemma-k yerna ar lemmer a d-tuɣaleḍ war TANINNA,\nar d ad tettwiqqneḍ zdat weɣyul!\nImiren tenna-yas yemma : D acu k-yuɣen kečč tura,\ntumneḍ yeẓra anida-tt, seg wul?\ntessusem, teqqel am weblaḍ.\nKkreɣ ttlusuɣ abernus, baba ireggem deg-i, yesrus,\nnettat di yir ddunit ay tella.\nTekmes-iyi-d lqut s afus, tenna-k berra a mmi ur ttnus,\nruḥ kan ɣer xalti-k MILA.\nUr d-zziɣ i wedrar takurt, deffir-i teṭṭerḍeq tewwurt,\nimeẓẓuɣen-iw bubben-d imeṭṭi n yemma.\nYessefk ad bedleɣ tamurt, waɣzen-nni n baba yugar lmut,\nad iyi-yaf ɣer xalti MILA.\naḍu i usuḍu-s yerra-tt.\nAy aḍar ddu ur kerref! Ɣef TANINNA ul yeknef,\nwissen meskint anida-tt?\nAxxam n waɣzen a t-ğğeɣ, weltma ilaq a tt-id-afeɣ,\nDeg webrid-iw imiren ṭṭfeɣ, seg usemmiḍ d ṭṭlam d-mlaleɣ,\ntugdi tessergagi-yi iḍarren.\ntaqabact ɣef tuyat i tt-sserseɣ, tefka-yi kra n tebɣest is zemreɣ,\nad mmagreɣ tugdi d iyi-yeṭṭfen.\nGgulleɣ ar deffir ur teqqleɣ, s uḍar deg tikli greɣ,\nTedduɣ i ṭṭlam d usemmiḍ, akken izeggen yiḍ,\nsliɣ i yeqjan sseglafen.\nD tidet ayagi tesliḍ? Asteqsi-yagi deg-i yettwernenniḍ,\nam wakken ur umineɣ ara imeẓẓuɣen.\nDɣa deg unehhit rriɣ, acku deg wul-iw ẓriɣ,\nDeg leḥsab-iw ssuliɣ, seg wakken dgedgeɣ, εyiɣ,\nDeg taddart-agi ad ṭṭṣeɣ, deg-s ɣef weltma azekka a d-qellbeɣ,\nma ulac-itt ad kemmleɣ abrid-iw.\nƔer wexxam amenzu d tikli wwḍeɣ, sliɣ i useglef, nneqlabeɣ,\nSegmi i ten-ugadeɣ, uzzleɣ, sin iberdan i d-mlaleɣ,\nyal wa lewhi-s s anda yuɣ.\nD win ur nban sani, ay ḍefreɣ, deg win n taddart zegleɣ,\ntugdi si leεqel tessufuɣ.\nLḥiɣ kan kra iqeddimen, afeɣ ẓẓerb yemmuger-iyi-d.\nIḍan deffir-i sseglafen, a yemma lmut tewweḍ-iyi-d!\nZzewreɣ tamuẓiṭ n weεwin, ssefleɣ-tt si ẓẓerb akin,\ns uɣiwel ğellbeɣ fell-as.\nIqjan-nni wwḍen-d din din, cfiɣ ɣef yini-nsen di sin,\nRniɣ-d aɣilif n weqjun, tessemɣi-d lmeḥna n baba acciwen.\nIhi segmi menεeɣ i yiḍan, ur d asen-d-yegri wefran,\nula d nutni uɣalen bernen.\nAy aεebbuḍ-iw yebḍan, rewleɣ-d i yeqjan yessḍen,\na ziɣ di tmeqbert i greɣ iḍarren!!!\nAd qqimeɣ ugadeɣ lmut, ad ffɣeɣ ad iyi-gezren yeqjan.\nSsifrer ay allaɣ tagut, sseḥlu-yi a ssarjan!\nMačči d lmut yakk tqeffart, yak imezdaɣ-is d at laxert,\nakka ay nniɣ i yiman-iw.\nƔas tugdi tessemɣer-iyi tamart, ddmeɣ ṭṭṣeɣ di temqbert,\nsburreɣ s ubernus-iw.\nTaqabact deg ufus i tt-ṭṭfeɣ, asemmiḍ seg-i yeffeɣ,\nttuɣ tawaɣit n baba.\nS useglef n yeqjan twennseɣ, ddeqs ay qqimeɣ,\ntuɣal tewwi-yi tnafa.\nƔas ma si εeyyu dgedgeɣ, azekka-nni zik i d-kkreɣ,\nyuɣal-d usemmiḍ bu tlufa.\nDeg wallen-iw mi akken d-refdeɣ, walaɣ kan taddart, ğellbeɣ,\nneṭgeɣ-d si ṣṣur ɣer berra.\nKecmeɣ ɣer tlemmast n taddart, urğaɣ a d-akin medden.\nNniɣ-as anṣuf i tafat, mi walaɣ amɣar d-yeffɣen.\nD anwa i d nekk i ira ad iẓer, nniɣ-as azul a baba amɣar,\nA mmi atan wudem-ik werraɣ, ahat ur teṭṭiṣeḍ ara.\nYenna-k daɣen akka walaɣ, εeyyu d laẓ ur k-zgilen ara.\nAmzun tesεeddaḍ-d lgirra, yessefk-ak ad teččeḍ kra,\nakken a k-id-yuɣal rruḥ.\nDdiɣ yid-s s axxam-is, neṭḍeɣ deg-s am yebki.\nDɣa nufa tameṭṭut-is, tessers-d tacewwaṭ s uyefki.\nUɣaleɣ-d zik ass-agi yerna wwiɣ-am-d inebgi,\nyessenεet-d ɣur-i s ufus.\nTamɣart tessaked-d deg-i, tasa-s fell-i tergagi,\nTezzi-d ɣer ɣur-i, tenna-yi: A mmi aql-ak am uqeclaw.\nD acu yeḍran yid-k akkagi? Ufiɣ deg usemmiḍ aεlaw.\nI lkanun terna isɣaren, sseḥmaɣ ifassen, iḍarren,\nččiɣ tacewwaṭ s uyefki.\nSsyen akin ffɣeɣ-d sɣur-sen, ɣas bɣan ad qqimeɣ yemɣaren,\nTwalam abrid amek yenneḍ, amek d-ṛwiɣ akessar d usawen?\nTaddart tettak-iyi-d i tayeḍ, almi i d-wwḍeɣ ɣer tagi-nwen.\nd wamek d-kkreɣ s imawlan.\nZgiɣ ɣliɣ ɣef uxenfuc-iw, maca, sekfeɣ imeṭṭawen-iw,\nTANINNA ma yuɣ-itt kra, cfiɣ tezmer ad tettru.\nMa yid-i ayen yebɣun yeḍra, iẓri-w yekfa-yas wemru.\nBaba ula mi ara d iyi-yewwet, ur tteqqed tasa-s yiwet,\nad yeggall deg-i, ur ttruɣ.\nYemma s yiles-is tesserwet, ɣur-k ad as-inin medden a lmettwet,\nd tasa n tyaẓiṭ i k-d-nuɣ!\nAm ukufi qqleɣ qebbaɣ, acku zgiɣ qebreɣ,\nMmektiɣ-d tura amek i d-kkreɣ, d imeṭṭi aql-i serrḥeɣ,\nyettcercur yeẓri, ur ineggi.\nI yeḍran d uqerruy-is, ay annect yettwaḥqer di temẓi-s,\na ziɣ kra n imawlan ttɣurrun.\nMi slan lɣaci i lehdur-is, netta iseffeḍ imeṭṭawen-is,\nnutni daɣen yid-s ttrun.\nNetta yemmal-d ayen t-yuɣen, imeṭṭawen deg-s teffɣen,\ntamussni teddem-d aεekkaz.\nD azref n tidet i d-isuɣen, yeffeɣ-d akk wayen merriɣen,\nWehmen akk lɣaci-nni, TAFAT tneggez s igenni,\ntenna-yas » tuɣaleḍ am wiyaḍ »\nyekker, yuzzel iwala lemri, yufa d tidet yeqqel meẓẓiy,\nYir tirga-s din i mmutent, rnant ttwameḍlent,\nyuɣal-it-id sser-is amelḥan.\nAt taddart merra ssudnen-t, s igenni refden-t,\nttsuɣun » yuɣal d acebḥan ».\nAy imi n TAFAT tessneḍ, d acu ara d-tessufɣeḍ,\natan dɣa wamek d-yedden:\n» Kker tura ad tuɣaleḍ ɣer taddart, ad tzedɣeḍ,\nUr yerfid yid-s awezwaz, yuɣal s axxam s-d-teğğa BISBISA.\nFerḥen akk medden s lğar, tayri-nsen ɣur-s teffeɣ-d εeryan.\nSsawalen-as am zik BAB IDURAR, ɣas akken yeqqel d ameẓyan.\nDerrzen-as at taddart tameɣra, at tudrin-nniḍen usan-d ɣer ṭṭbel.\nReclen netta d SEKKURA, ajuğğeg n wul yenɣa aɣbel.\nIlmeẓyen ɣur-s d tamyezwart, bɣan-tt, nettat tugi-ten.\nḤemmlen-tt akk, acku tecbeḥ, nettat tḥemmel tilelli.\nUr tessin » anεam, yerbeḥ », tawwurt yiwen ur s-tt-id-telli.\nAsmi d-yuɣal BAB IDURAR, tḥulfa s wul-is yemḥaḥed.\nA lqecc-iw, ay axeṣṣar, kfan wussan ideg ur qbileɣ ḥedd!\nNekkenti s tilawin nezga, nettrağu-ten ar d aɣ-xeḍben.\nZgant xerbent-aɣ tirga, acḥal n tinna i iselben.\nAmek ara ṭṭfeɣ iman-iw? Ɣer ɣur-s yessefk ad ruḥeɣ.\nYessefk a t-awḍen iḍarren-iw, s uqerru-w ar d at-awḍeɣ!\ntetterqiqis deg-sent leḥmala.\nYeqqel amzun yekcem εemrayen neɣ yettu, dayen,\nteffud, telluẓ neɣ terwa.\nTcebbeḥ-as-d imeslayen s tiẓeṭ ɣlayen:\n« Σni tfuk-ak lqahwa »?\nYenna-yas » ala, tella », yecreh wul-is mi yesla,\ntenna-yas » mačči akka i k-ssneɣ ».\nYekker yesseww-as-d lqahwa, tayri tessekcem-as tawla,\nyerran udem-is d azeggaɣ.\nIεewweq amek ara yexdem, ira a s-yini » ḥemmleɣ-kem »,\nYeqqur, yesbek, yessusem, yuɣal deg wawal yekcem,\nUdem n SEKKURA tuli-t tezweɣ, ma d awal am terṣaṣt i d-yeffeɣ,\nɣur-s tabɣest, teldi imi-s :\nAss-a ɣur-k imi d-kecmeɣ, akken ad nemmeslay fell-aneɣ,\nmačči ɣef taddart d imezdaɣ-is.\nYessusem BAB IDURAR, nettat ur d-nusi s urar,\nD awal yelhan i d-tezwer, tehder-as-d ɣef leqder,\nKečč temgaradeḍ ɣef wiyaḍ, deg warrac d tilawin tettqadareḍ,\nannect-a yezga-d ɣef wul-iw.\nAwal deg yimi n wergaz yenneḍ, a tidet ass-a ad twehmeḍ,\nad tettsuɣuḍ » ufiɣ iman-iw! ».\nTenna-yas » d acu ara tiniḍ, ma yella tebɣiḍ,\nakka d afella ad nedder akken? ».\nA tibḥirt ansi d-temɣiḍ? Ijeğğigen is d-tegliḍ,\ndeg wul-is d awezɣi ad faken!\nTlul-d tebɣest si tmendit, ayen ur nelhi diri-t,\nɣef lehhu, acuɣer nessusem?\nArgaz teffeɣ-it tergigit, lqedd-is yerfed-it,\nyenna-yas » ula d nekk bɣiɣ-kem ».\nƔileɣ tugiḍ ad tjewğeḍ, ugadeɣ kan ad iyi-d-terreḍ,\nam wiyaḍ akk, ɣef tewwurt.\nA tayri nesla mi tessusmeḍ, nesla mi tekkreḍ,\nTimerğa tenna » dayen! », a kra yessalayen\nIsali ulac anda ur yewwiḍ, wa yeqqar i wayeḍ » tesliḍ,\ns BAB IDURAR d SEKKURA? ».\nAy akud kečč tettnejliḍ, a temẓi skud ur ten-teğğiḍ,\nkra n ssmanat kan teḍra tmeɣra.\nA tiẓeṭ yuran ɣef yiri, a TAḌṢA ay ASIREM!\nYenna » imezwura-nneɣ nnan: » Eḍṣ i tmeddurt, ad ak-d-tḍeṣ! »,\nul n tmeddurt anwa ur t-nessin? Deg-s teqreḥ, deg-s tamendit.\nS yisem n tarwa-nneɣ di sin, ad nesfillet i taḍṣa d talwit ».\nDeg wul-is ttεebga ur tmal, amgared yeggull fell-as.\nur yerri imdanen am lmal, ɣur-s yiwen-nsen arrac d tullas.\nYesker-d tarwa-s yerna yessen, lecɣal-is akka iferrun :\nDi sin zemren ad ḍṣen, di sin zemren ad ttrun.\nUl-is teččur-it tmendit, ṣṣbeḥ neɣ tameddit,\ns tiẓeṭ, ccbaḥa d sser.\nTamacahut-is tura TAFAT mi d-teffeɣ, adlis-is d amenzu i yezdeɣ\nD axxam n-yeğğa deg umadaɣ, gan-as yes-s iseɣ,\nyers i umezruy ɣef yiles.\nS tidet amarezg-is, yak yufa iman-is,\nTasa tamcumt tessawel-d, ass n ccreε-ik ay wul yewweḍ-d,\nAy ayen yeffren ffeɣ-d! Iḥulfan deg-s suɣen-d,\nssumlen-t assen tameddit.\nyenna i twacult » iḍ ameggaz! ».\nIzeggen yiḍ ur yeṭṭiṣ, yettbeddil deg yidis,\nYemmekti-d daɣen d yisem-is, winna i d as-fkan di temẓi-s,\nYuɣal yesteqsay deg yiman-is, wissen amek teḍra d imawlan-is,\nwissen TANINNA d acu s-yuran ɣef yiri?\nTANINNA ahat tsellek iman-is, baba d netta i d waɣzen s yimmad-is,\ni tmeɣdurt-nni n yemma?\nTeqqim ɣur-s di lğal n warraw-is, nerwel-d, neffer ɣef wallen-is,\nwissen ma mazal-itt ɣer baba?\nA ziɣ ur fuken ara imeṭṭawen-iw, nedfen ideddicen n tasa-w d wul-iw,\nd nutni i d idim d-yeffɣen.\nAzekka ad ṭṭfeɣ abrid-iw ɣer taddart n imawlan-iw,\nad ẓreɣ d acu i ten-yuɣen.\nAzekka-nni zik i d-yekker, ayen yellan yessefk a t-yehder\nAkka i d netta BAB IDURAR, fell-asen kra ur t-iteffer,\ni tidet yeldi ul-is.\nYenna-yasen ass-a εewwleɣ, s imawlan-iw ad awḍeɣ,\nad ẓreɣ amek i d asen-teḍra.\nKkes anezgum akk fell-aɣ, awi talwit d ak-ssarmeɣ!\nA TAḌṢA ay ASIREM, yessefk ɣer yemma-twen ad tḥedqem!\nArgaz ɣer udaynin yekcem, yebra-d i uεudiw yellan yeqqen,\nMedden akk d-yemlal ɣur-s ḍṣan, deg webrid ideg yekka sa wussan,\nLewhi usiwreɣ n yiṭij i yewweḍ ɣer taddart imawlan-is.\nAm uberrani, yiwen ur t-yessin, yemlal-d tamɣart d tamezwarut.\nTeddem-d taqecwalt n tbexsisin, d tamɣart i wumi tekna teεrurt.\nAzul a yemma tamɣart, yella WAKLI N AT WADDA deg wexxam?\nTamɣart tekfa-yas tezmert, ma d aqerru-s yeqεed i ttexmam.\nS » Wazul a mmi » i s d-terra awal, tessaked deg-s tmeṭṭut.\nYeğğa-d TAKLIT deffir-s, tezdeɣ iman-is kan di lḥara.\nƔur-s taqcict d weqcic rewlen yerna di ccbaḥa ifen yal d itri.\nTANINNA terwel zdat tmeɣra, tugi jjwağ s yiɣil.\nZIRI yessufeɣ-it baba-s si lḥara, akken ad inadi ɣef weltma-s i t-iɣil.\nAggusen-is mi ay ɣlin fsin, ussan-is am tcemmaεt ay xsin,\nSegmi ur d-brinen warraw-is di sin, dɣa yemmut WAKLI meskin,\ntessaweḍ-it lkiyya anda ad naweḍ.\nTAKLIT tezga ɣef ṭṭaq, melmi a d-flalin warraw-is.\nMaca, ɣas ul-is iḍaq, arraw n weltma-s s idisan-is.\nIhedder, ineggi yeẓri, yenna-yas » d nekk i d ZIRI »,\ntamɣart serrḥen iḍarren-is.\na ziɣ ɣef ṭṭaq i tella teqqim.\nAyen yeḍran mačči d urar, lḥif yexdem deg-s ccɣel-is.\nIwala-tt BAB IDURAR, amzun yessa wedfel ɣef uqerruy-is.\nMaca, ɣas werriɣ wudem-is, yekmec weksum-is,\niɣsan-is banen ğehden.\nTbedd tettmuqul mmi-s, ur tumin ara allen-is,\nBAB IDURAR iger-as iɣallen-is, yeẓmeḍ yemma-s s idmaren-is,\niẓri-s yeḥmel yettcercur.\nTAKLIT daɣen tḥebba mmi-s, kecmen-as s imi imeṭṭawen-is,\nrɣan am kra mi ara d-ifur.\nula d tamɣart-nni tettru ɣef leɣrur.\nQqimen yiwen ur yeldi imi-s, ttemyesmuqalen yemma-s d mmi-s,\nd iḥemmalen-nni ay ssqedcen deg wadeg n lehdur.\nDayen ur d-yeqqim ukukru, argaz yezmer ad yettru,\nAnehhit yeffeɣ-d seg yimi-s, ihuzz aqerruy-is,\nyettru, yessaked igenni.\nZIKA tekcem s axxam yid-sen, TAKLIT tesseww-d lqahwa.\nBAB IDURAR iger afus-is a tt-iεiwen, d netta i wumi yehwa.\nTenna-yas » qqim kan, acimi? Ɣas ulamma sεeddaɣ, ulseɣ lgirra urumi,\nlqahwa mazal zemreɣ-as.\nIɣef ZIKA tecfiḍ a mmi? Ḥala nutni i d iyi-d-ibedden i tewwurt ɣef yimi,\nnettat, xalti-k d warraw-is, yal ass.\nYekker-itt hetwir d leεyaḍ, yal wa amek la itedden.\nSsekrent urar, tiɣratin, i wigi ansi akka d-ɣlin?\nA mmi anida teffreḍ iman-ik? Tettu-k taddart-ik,\nI yeḍran d tasa n yemma-k di lğal-ik, i weltma-k meqqar ẓrant-tt wallen-ik?\nUla d nettat d aqerru n lhemm.\nKečč daɣen atan icab uqerruy-ik, ibeddel akk wudem-ik,\nyesla i lehdur, yessusem.\nA BAB IDURAR teldiḍ imi-k, teskaddbeḍ imeẓẓuɣen-ik!\nmazal ẓriɣ kra ula d nekkini!\nArgaz werεad yesteεfa, d acu tebɣam tura?\nam tin yennan ffɣet ssyagi.\nZik-nni mačči akka i tella, imiren ɣas ma ur d as-yehwi kra,\nUr teqqar uhu neɣ ala, ayen yebɣun yeḍra,\ntettseḍḥi a d-tini acimi.\nLɣaci-nni uɣalen ffɣen, deg wexxam di kraḍ i d-qqimen,\nnetta, yemma-s d ZIKA.\nSeg wasmi teffɣeḍ a mmi, baba-k ur yeṭṭiṣ, ur yečči,\nYerna lhemm n at taddart-agi, qqaren-as nnif-is yeɣli,\nWwḍeɣ almi d as-nniɣ : Ay argaz akka ttwaliɣ,\nYugi, ma s azniq ur yeffiɣ, yiwen wass kan almi t-ufiɣ,\nyeqqur deg wusu, yemmut.\nMeskin tenɣa-t lkiyya, ssebba-s d wigi yeffɣen ssya,\nAss-a kecmen-d ɣur-i merra, amzun acemma ur yeḍra,\nTegzem-as awal tenna-yas : » Awi-ten-id a mmi! Anida llan? »\n» Yya-d ad tedduḍ », yerra-yas, tenna-yas » ad dduɣ war iɣeblan ».\nBɣiɣ ad rekbeɣ aεudiw, a d-mmektiɣ temẓi-w\nyerna aṭas aya ur ffiɣeɣ.\nA mmi cekklen iḍarren-iw, maca, ɣas txuṣṣ tezmert-iw,\ntella tebɣest, ad zemreɣ.\nArgaz yelsa abernus t-yesburren, nettat tessekfel-d ayen yeffren,\ntenna-yas » a mmi heggaɣ ».\nYeddem yemma-s, yesserkeb-itt, yezzuɣer, yezwar zdat tiṭ-is,\nd abrid, yak targit teffeɣ.\nFessuset teεkemt fell-asen, medden akk bedden ɣer ɣur-sen,\nTAKLIT daɣen d tazedgant, aṭas am nettat ur llant,\nIhi lḥan acu ay lḥan, tikkelt-a ukkuẓ d mraw wussan,\nwwḍen ɣer taddart TALWIT.\nDin din tenneqlab tmurt, wissen lɣaci ansi d-rsen?\nDi sin gren-as iɣallen.\nTessuden aqerru-s SEKKURA, sakin kecmen ɣer lḥara,\nTAKLIT tazwara tewhem, tesseḍḥa tessusem,\ntuɣal tfaq mačči d lεib zzhu.\ntekkes ɣef lehhu akukru.\nTenna » tura ẓriɣ i d aɣ-yuɣen, d iẓuran n wallaɣ i d aɣ-ikerfen,\nasmi ur nezmir ad nefreḥ neɣ ad nettru.\nA ziɣ mgaraden yemdanen, mgaradent tmura daɣen,\nYessefk-aɣ daɣen ad nefhem, ɣas imdanen mxalafen,\nyal amdan yebɣa ad yezhu.\nImawlan kksen-aɣ kra yellan, acku msakit ur ẓran,\nA lxir-iw bedlen wussan, ɣas duben-iyi yeɣsan,\nSεeddan iḍ-nni s wurar, a ziɣ d aberraḥ azekka-nni.\nYendeh, yessawel BAB IDURAR » ffɣet-d ad trebḥem a lɣaci! ».\nLɣaci ffɣen-d ɣer tejmeεt, yenna-yasen » ay at taddart,\nad uɣaleɣ ɣer tmurt imawlan-iw ».\nYemma iman-is yerna meqqret, ma d tatut-nwen ɣur-i ad temmet\nNgum yessuli lehdur, tegzem-as TAFAT awal:\nUr ttuqim i yiman-ik leɣrur, aha ur ttnadi ɣef ccwal!\nI waḍu-agi ansi d-isuḍ neɣ d ccfaya ur tceffuḍ,\nQqim kan ɣur-k i d-trennuḍ! TALWIT amek akka a tt-tettuḍ?\nQqim ssers iman-ik, taddart akk d ayla-k!\nDagi ad teqqimem, dagi ara tzedɣem.\nyessen a tt-isellek:\nTameṭṭut-ik d tarwa-k n da, s agemmaḍ ulayɣer ma nεedda,\nTAḌSA, ASIREM d SEKKURA, kkren, neṭqen ɣur-s merra:\n“ Da i nlul, da i k-nessen, da ara nidir”.\nBAB IDURAR yeṭṭef imi, at taddart am netta ssusmen.\nTAKLIT tenna-yas » a mmi, a ziɣ at taddart-a deg-k ḥemmlen ».\nUla d nekk ad qqimeɣ yid-wen, s uqerru-k ar d ayagi i d aɣ-iwulmen,\nɣef lewqam ur neqqar ala.\nƔef wexxam n TIZI N WAḌU ulac uguren, llan wid ara t-iεassen,\nula d nekk d TALWIT i ḥemmleɣ.\nFerneɣ TIZI N WAḌU s tmara, imi tram ad neqqim da,\naql-i s tmendit ara qebleɣ“.\n» A mmi ulayɣer ẓren akk i yeḍran yid-neɣ! ».\nAyen ẓran ur t-teẓri ara, ɣef wayen i d-tenṭeq mi akken yenna\n» kerheɣ at taddart-nneɣ »\nƔas ulamma yerfa wul-ik, ur diri-ten ara yakk at taddart imawlan-ik,\nMaca, akken ran ilin neɣ ili-k, dagi kan ara telhu tmeddurt-ik,\nYenna-yasen BAB IDURAR “ atan iḍ-a ɣur-neɣ d urar,\nTuzzel tessuden-it di tlemmast n twenza-s.\nIḍ-nni ɣur-s yakk ruḥen, ssekren urar icebḥen,\nyettarran aɣbel yemmut.\nUlac win ikukran tili-s neɣ yerra asadel i yimi-s,\nUssan ttεeddin, zerben, maca, ulac win yeččan ul-is.\nAssen tewwḍeḍ-d ay assen ideg yekcem s usu ur yeṭṭiṣ.\nImeṭṭi am ugeffur i d-yeffeɣ, amzun d igenni allen-is.\n“ Yessefk weltma a tt-id-afeɣ” akka i tt-yefra d rray-is.\nAzekka abrid-iw a t-ṭṭfeɣ, anida tella a tt-awḍeɣ,\nɣef lğal-is ad zegreɣ lebḥur.\nTafat azekka-nni mi d-teffeɣ, yenna i yat wexxam » ur ṭṭiṣeɣ »,\nyejbed-asen-d ɣef TANINNA lehdur.\nulac yiwen wass ideg tt-ttuɣ.\nyal wa d taḥemmalt i s d-isuɣ\nBAB IDURAR ɣur-s tefra, yenna-yasen » i imeṭṭi ur stufaɣ tura,\nabrid-iw aql-i a t-aɣeɣ.\nanida tella a tt-awḍeɣ.\nYessufeɣ-d aεudiw seg udaynin, igerrez-as aṣerrem war ccek.\nUr d awen-qqareɣ aggur neɣ sin, ur ẓriɣ acḥal i d iyi-yessefk.\nTANINNA εewwleɣ a tt-afeɣ, fell-awen atan ttekleɣ,\ntenna-yas SEKKURA » kkes anezgum! »\nFell-asen akken ma llan yemmeɣ, yyaw ɣer da a ken-ssudneɣ!\nYezzuɣer aεudiw yeffeɣ, ɣer weltma-s i iteddu.\nLbaḍna n tuffra ad teffeɣ, akud deg-s a d-yessendu.\nAkken yewweḍ ɣer yixef n taddart, yemlal-d TAFAT,\nTAFAT tefreḥ twala-t, dɣa tluεa-t nettat:\nYessufeɣ-d s taẓeyt awal, yezwar deg wazul yerra.\nIleḥḥu, ihedder, yettɣawal: » tedduɣ ad nadiɣ ɣef weltma »\nDayagi ad iyi-tiniḍ, yak? A tt-afeɣ tedder neɣ temmut!\nGgulleɣ anida tella ar tt-afeɣ, fell-as ad zegreɣ lebḥur.\nƔer tfuk tuffra i d-ssawḍeɣ, iẓri n TAFAT yettcercur.\ntenna-yas » ihi yid-k ad dduɣ ».\n» Ur sliɣ i kra » Yerra-yas, nekk ur ẓriɣ ad qqimeɣ ass neɣ aseggas,\ni lhemm-iw acuɣer ad am-t-rnuɣ?\nƔef kra ad yilin εemmdeɣ, ur d-yegri wagus yefsin.\nTanezruft yid-k a tt-zegreɣ, d acu-ten useggas neɣ sin?\nSi twenza arğu a kem-ssudneɣ, yes-m aql-i ferḥeɣ,\ntabɣest-im terna-yi afud.\nYak teẓriḍ aṭas i kem-ḥemmleɣ, maca, tidet ad am-tt-mleɣ\nArgaz ideqqem aεudiw-is, ar zdat yuɣ abrid-is,\nd abrid s anadi ɣef weltma-s.\nTAFAT teḍfer-it s wallen-is, irekkem wallaɣ-is,\ntuɣal tekmes tubbikt-is terna tkerrec iles-is,\nterra kan anehhit, tuɣwas:\nTsuɣ almi tt-yeqreḥ uqerruy-is, tessawel-as s wazarisem-is :\nYedduqes mi s-tessawel » WA ZIRI », amzun d abeqqa i s-tefka.\nAmek i tessneḍ azarisem-iw n temẓi, anwa i m-t-yemlan akka?\nTesliḍ-t sɣur-i nekkini neɣ ahat yeɣli-d seg yimi n yemma?\nArgaz yeldi imi-s yewhem, iger-as iɣallen-is, yessusem,\nɣlin-as-d imeṭṭawen n tmendit.\nKra n tegnit yeggugem, yuɣal yenna-yas tura yefhem,\nacuɣer i tt-iḥemmel, tḥemmel-it.\namek d-tewweḍ ɣer taddart TALWIT.\nD wacuɣer fell-as teffer, tɣil d acimi d wacuɣer,\nƔef uεudiw yerfed-itt, zdeffir-s yesserkeb-itt,\nyenna-yas » ar axxam mel-iyi-d kra yellan! »\nS uɣiwel s axxam yewwi-tt, ɣer zdat wemnar yessaweḍ-itt,\nYemma, wa yemma! A yemma ufiɣ TANINNA!\nFfɣen-d akk medden ad ẓren.\nmi sen-yenna » a ziɣ d TAFAT i d weltma! »\nTAFAT tessusem imiren, tabɣest teččur-as allen,\ntessen ad tini i uzaglu hemma.\nTuɣal tenna » ur umineɣ ara d kemmini i d TANINNA »,\nMa s tidet d yelli i telliḍ, ssaken-iyi-d izumbiyen tesεiḍ,\nneɣ ur tumineḍ ara ula d allen-im?\nYerna a m-d-mleɣ akk ayen nniḍen, ayen akken deg-i yersen\ndi temẓi-w ideg tura twaɣit!\nTAKLIT tger-as iɣallen, tesnixfif, teffer allen,\nwissen tettru neɣ tettaḍṣa?\nTANINNA ɣlin-as-d kra imeṭṭawen, at taddart mazal-iten wehmen,\nɣilen ttargun taluft-a.\nƔas εerqen-asen imeslayen, deg wallaɣen-nsen qqaren :\nUr testeqsa, ur tenna acimi: Ssawalet-iyi TAFAT-TANINNA!\nNekk neggzeɣ seg ZIRI ɣer YETRI, uɣaleɣ d BAB IDURAR.\nAd ğğeɣ aneggaru yelha neɣ diri, d tidet mačči d urar.\nYenna-yas » a TAFAT-TANINNA » , tenna-yas » d acu? » Tettmuqul-it.\nYesteqsa-tt mi d as-yenna : Amek d-tewwḍeḍ ɣer taddart TALWIT?\nNekk tugdi ur d iyi-terba, ggulleɣ ur kcimeɣ lḥara-s.\nNniɣ-ak ur lliɣ am tid yeqqaren : Akka i irad bab igenwan!\nYegra-d yiwen wass i iqeffafen a d-asen, i trewla yewweḍ-d lawan.\nBaba yefren-iyi lemḥan, netta iɣil iḥemmel-iyi.\nKra yekka yiḍ wunseɣ itran, tiṭ-iw ɣas tebzeg, telli.\nSegmi ur d-yeqqim wefran, s iɣess tewweḍ-iyi tfidi.\nD anejli kan i d-yegran, ɣas ulamma ur ẓriɣ sani.\nAmek ara dduɣ ɣer win ur nezdiɣ ul-iw? Ula d yemma tefka afus deg-i.\nDɣa nniɣ “ tfuk tudert d imawlan-iw, d ass aneggaru ass-agi”.\nAkken d tikli ad teflali tafat, ğğiɣ-asen aḍu ɣer deffir.\nWwḍeɣ kan s ixef n taddart, rriɣ udem-iw n tidet d uffir.\nUdem-iw am wakken bedleɣ-t, ccwi kan deg-s ur ttwaliɣ.\nAcebbub-iw yakk ɣummeɣ-t, d win n tkellax i s-rriɣ.\nLemmer d-ufiɣ baba deg webrid-iw, ur yettfaq d nekk i d yelli-s.\nAṭas i d-yelḥa uḍar, WISSEN SANI deg-i yettṣeffir.\nMmugreɣ-d yiwen wemɣar, yezzuɣer-d aɣyul zdeffir.\nAmzun seg igenni i d-yeɣli, aḍu n tayri deg-s isuḍ.\nD acu i kem-yuɣen a yelli, acuɣer akka la tettruḍ?\nMmuten-iyi imawlan-iw, qqimeɣ-d kan iman-iw,\nSkaddbeɣ-as sennig wul-iw, ffreɣ fell-as tamacahut-iw,\nakken ɣer baba ur d iyi-yettarra.\nƔas lεib deg-i a t-id-snulfuɣ, tuffra n tidet d amennuɣ,\nNniɣ-as ɣef waya ay ttruɣ, tura aql-i tedduɣ,\nttnadiɣ ɣef twuri.\nIɣil-iyi s tidet d tagujilt, yessuli-yi sufella n weɣyul.\nIman-iw i zedɣeɣ nekkini, taqcict igan am kemmini,\nnnig uqerruy-iw a tt-refdeɣ.\nma yehwa-yam ad teqqimeḍ ɣur-i, yya-d ad tedduḍ yid-i!”\nNetta yenna, nekk qebleɣ.\nDdiɣ yid-s ngum ifut, yerra-yi am wakken d yelli-s.\nMeskin kra n wagguren kan yemmut, griɣ-d iman-iw deg wexxam-is.\nMa d-hedreɣ di tejmeεt sellen-iyi, yak tessneḍ-ten ula d kečč wigi,\nAsmi d-tusiḍ deg-k εeqleɣ, di tidet fell-ak ffreɣ,\nugadeɣ a yi-terreḍ ɣer baba.\nIceyyeε-ik-id ɣur-i, cukkeɣ, seg-s ɣer da walaɣ,\nriɣ ad arğuɣ kan kra.\nAsmi d-tewwiḍ yemma ɣef uεudiw-ik, d tikli sswehmeɣ allen-ik,\nuɣaleɣ rniɣ-as di leεmer i tuffra.\nNeɣ ahat d ul-iw i yeqquren, acku ulac tiyita meqqren,\nam terṣaṣt yeffeɣ-iyi-d wawal.\nẒriɣ kečč i kra yellan tceffuḍ, yak lemmer tura am zik fell-i ad terfuḍ?\nTAKLIT tella tessusem kan, ma d allaɣ-is ibeddel amkan,\nA yelli teẓriḍ ussan-nni kfan, baba-m yuɣal seg widak yefnan,\nulac tura awal-is a m-yesskecmen s ul urfan.\nYeɣli, yekker fell-awen kemm d gma-m, ihi teẓriḍ d acu yellan?\nD kemm i d ssebba n lmut-is, d tawaɣit txedmem i t-yenɣan.\nAmek? D nekk i t-yenɣan? Anida ẓriɣ ad yemmet imi rewleɣ?\nLmut ulac anwa i s-tt-yebɣan, ula d nekk iɣaḍ-iyi ɣas ulamma ttmeḥḥneɣ.\nLemmer ddiɣ ɣer mmi-s n gma-s, tili aql-i ddrewceɣ neɣ mmuteɣ.\nUla d ass-a rfiɣ fell-as, d nnif-is n twaɣit i yeggullen di rruḥ s-yessufeɣ.\nD acu-tent ɣur-s tilawin? Mel-iyi amek akka t-nɣiɣ!\nIni-yi-d d acu t-yewwin, ad iyi-yefk i win ur bɣiɣ!\nIsell akk i wayen i d-qqaren medden, ɣas ur yelhi ara, ixeddem-it.\nUla d kemm terniḍ-as ifadden, mi akken tenniḍ » a yelli leεwej diri-t ».\nLemmer ur s-tebdideḍ ɣer yidis, fell-i ur iteffeẓ iles-is,\nur ixeddem tawaɣit am tin.\nTAKLIT tettru, teṭṭef imi-s, yuɣal yenṭeq-d mmi-s,\nad nekker ad nṣeggem ssya ɣer zdat.\nTalwit nḥemmel-itt merra, yal wa deg-neɣ yeẓra,\nTura bɣiɣ ula d nekkini, a d-ssufɣeɣ akk ayen yeffren deg-i,\neğğ-iyi a d-fakeɣ ameslay!\nA k-d-smektiɣ tiwuɣa-k keččini, cfiɣ di teɣrit tesserwaḍ-iyi,\nawal deg yimi n yemma ɣlay.\nCfiɣ yiwen wass tesfunezreḍ-iyi, nettat deg idammen tseffeḍ-iyi\nterna teṭṭef imi-s tessusem.\nBaba yenna-yak » teɣziḍ-iyi », nekk yenna-yi » ccah deg-i »,\nɣur-s uklaleɣ tiɣrit, tefra.\nAsmi akken yenna » wa tameṭṭut, tuɣal-am-d talast si tewwurt »,\nyessufeɣ-iyi-d si leqraya.\nTessusmeḍ, yid-s ur tennuɣeḍ, tesseḍḥaḍ neɣ tugadeḍ\nmi akken d-yessufeɣ ɣur-i acciwen?\nBAB IDURAR yeẓra yeɣleḍ, deg uqerruy-is yeẓmeḍ,\nD tidet yella wayenni, yal mi ara d-mmektiɣ ussan-nni,\nad reggmeɣ deg yiman-iw.\nYak tecfiḍ ula d kemmini, ɣas kra yiwen ur d iyi-t-yenni,\nmi meqqreɣ acemma, wennεeɣ tikli-w.\nAsmi yekker baba a kem-yefk s anida ur yessefk,\nAmek ad sεuɣ dderya nekk ifuten tura i jjwağ?\nTfuteḍ kemmini a tajeğğigt? Wa ssenğaq-im d awezɣi ad yeɣli!\nDɣa tenna-yas TAKLIT: Ur tfuteḍ ara a yelli!\nBAB IDURAR yekkes ugur, ɣef uqerru n wezrem yemmeɣ.\nWissen amek teḍra d WAGGUR, ameddakel-im-nni n taddart-nneɣ?\nCfiɣ fell-as, ur t-ttuɣ ara, maca, d acu kan tura,\ntagnit seg wul-iw tessufeɣ-it.\nBaba-s iḥemmel-ikem daɣenni, s idis-im d netta i ibedden\nasmi tennuɣeḍ d MUSNI, mi akken yeskeεrir ɣef medden.\nUdem n tmeṭṭut yeqqel d azeggaɣ, ma d tidet iman-is i d-teffeɣ,\nUla d nekk d MEDYAZ i ḥemmleɣ, yid-s zemreɣ ad kemmleɣ\nussan d-yeqqimen i tmeddurt-iw.\nasmi d-tekcem ɣur-i s axxam.\ndagi ur ɣ-terri tmara i ṣṣber.\nLemmer ẓriɣ ur yeṭṭiṣ ara, ur k-qqareɣ ara yakk ala,\ntura a s-nebded ɣef wemnar.\n« Ṭṭṣen tura » i d-tenna TAKLIT.\ns yixef-iw ma ssensen taftilt.\n» A yelli d kemm i t-yessnen ».\n» Ula d nekk ur cukkeɣ ara ṭṭṣen ».\nBAB IDURAR iğelleb, yekker, di weltma-s seg ufus yezzuɣer,\nɣer zdat tewwurt imiren i wwḍen.\nWwḍen kan ɣer zdat wemnar, yessawel-as wergaz i DIDI.\nWa DUDA, ttxil-m fek-iyi-d afus, sseww-d latay i inebgawen ad swen!\nTagi i wumi yessawel d tameṭṭut-is, yeḥbes turart n dduminu d mmi-s,\nDIDI ur krifen ara ifassen-is, imiren kan i ifuk ccɣel-is,\nimensi d netta i t-id-yessewwen.\nNekk d lqahwa i tesseɣ ma tella, i s-tenna TAFAT-TANINNA,\nDUDA tenna « azul fell-awen, yerbeḥ a yelli!\nA d-ssewweɣ latay, a d-rnuɣ lqahwa », rsen-d d lesfenğ ɣef ṭṭabla,\nQqimen, tetten, tessen, ttmeslayen ɣef tlufa n taddart.\nNecfa ɣef DIDI yessen, neẓra yettaf-d tifrat.\nTecfiḍ i ḥeqqa ɣef MUSNI, asmi akken d-tfeḍḥeḍ lεar-is a TAFAT?\nYennejla ur iban sani, wissen ma mazal-it am zik yesserwat?\nZmumgen BAB IDURAR d MEDYAZ yerna yesseḍṣ-itt-id uneggaru.\nYenna-yas “d kemm i d ssebba-s wergaz, tili a ɣ-yesgen akk s uɣurru”.\nTemmeslay-d s leḥdaqa, tenna : » Azarisem-iw TAFAT-TANINNA,\nmačči kan TAFAT am zik ».\nGma-s yenna » aha tura, ini-d a TAFAT-TANINNA,\nTezweɣ tezzi-d ɣer wudem, maca, tendeh ur tessusem,\nakka d afella ad nezdeɣ nekk yid-k akken?\nBAB IDURAR yerna-d tayeḍ, abeqqa usaki s-yessaweḍ,\ns weɣmaz is t-imekken.\nMEDYAZ udem-is ur tezgil tezweɣ, imi di tdayazt yegza.\nYeẓra a s-teqqar riɣ yid-k ad jewğeɣ war ma tnuda-d tiɣezza.\nYenna-yas » ah ya tawaɣit, kukraɣ kan ad am-d-iniɣ,\nNekk seg wasmi d-tkecmeḍ TALWIT, fell-am kan ihi i rɣiɣ“.\nDUDA d DIDI ssekren urar, gren-as iɣallen i tmeṭṭut.\nA yelli lemmer ad taɣeḍ awal-iw yerna annect-a seg ul-iw,\nYakk teẓriḍ nekk ddreɣ iman-iw deg wexxam d iyi-d-yeğğa dda\nNekk d MEDYAZ ad nezdeɣ deg wexxam-iw, di sin yid-neɣ ara nidir.\nKečč zdeɣ d tmeṭṭut-ik, dder tameddurt-ik!\nYal wa ad yezdeɣ di lḥara-s.\nNekkini ad ddreɣ d mmi-k, aql-aɣ zdat tiṭ-ik,\nad nettemyekcam ma yehwa-yak yal ass.\nTezzi ɣer MEDYAZ, tenna : Sel-iyi-d tura,\nUr k-ttaɣeɣ, ur d iyi-tettaɣeḍ, ur neḥwağ kra n lkaɣeḍ,\nnebɣa kan ad nedder s talwit.\nḤemmleɣ-k akken d iyi-tḥemmleḍ, a k-qadreɣ ad iyi-tqadreḍ,\nAnnect-a iban, yeḍher, i s-yerra, yessaked-itt s allen.\nDUDA, DIDI d BAB IDURAR, zmumgen kan, ssusmen.\nuɣalen s axxam, kecmen.\nI SEKKURA d TAKLIT feḍḥen-d sser, fell-akent ur nteffer,\nTAKLIT ijuğğeg wul-is, si zik ḥemmleɣ DIDI d twacult-is,\nTALWIT slan akk imezdaɣ-is, MEDYAZ d TAFAT-TANINNA i d tameṭṭut-is,\nƔas tudert turğa-tt lmut, skud ur nfut,\nnessaram ad telhu tmeddit.\nDdunit-agi d tameɣdurt, wissen amek ara tkemmel tmeddurt\nn TAFAT-TANINNA, tawacult-is d imezdaɣ n taddart TALWIT???\nPrevious articleAkunsir n yedmaren yettnuɣ tilawin n Wizgan\nNext articleTismin ger urgaz d tmeṭṭut: D acu i d sebba?\nmuhend 22 Dujember 2018\tAt\t11h14\nazul, s tmacahut-a i lemdeγ tira, imi yal mi ara kecmeγ ar ussu, ttaddameγ-d lekwaγeḍ-nni anda tettwaru a ten-γreγ, a ken-snemmreγ a wen-rrnuγ a Sεid, d Wakli Azwaw, d ayen ifazzen, s wawal-agi aneggar, riγ a d-iniγ: c’est un chef-d’oeuvre.\nSɛid 22 Dujember 2018\tAt\t11h26\nTanemmirt a Muḥend(dda Muḥ?) a gma!\nmuhend 24 Yennayer 2010\tAt\t14h29\nSɛid 25 Yennayer 2010\tAt\t11h24


Q=8	C=6	SS=2	LS=0	PS=2	DC=0	LC=0	SD=0	BS=6	G0=37	G1=4	G2=1	DLID=ber_Latn	BODY=2015 - Page 2 of 6 - Tamurt | Isallen n tmurt\nIṛebba-d azrem s iri-s\nMack Ait Aoudia - 16 Ctember 2015 6\nAkka ihi iṣṣub Tufiq yuli Tartag. Yiwen nsen. Dacu kan yiwen iveṛṛex zdat n udrum Iwejdiyen wayeḍ zdat n udrum nniḍen. Tin isseḍsayen aṭas imi d Tufiq i issalin Butefliqa d aselway d gma-s ar tama-s. Assa mlen as tawwurt am uqjun ur nesâi imawlan. Iṛebba-d azrem s iri-s. Maca akka i teḍḍeru d wid ur ttnevni ara γef tidett. Akka daγen, assa, ara tevdu tegduda Ibutefliqen. Neγ tevda aṭas ayagi maca assa tvan-ed, teffeγ-d si tili ar yiṭij.\nṬṭfen aγ tasga\nMack Ait Aoudia - 14 Ctember 2015 0\nAqerri iγ d ttqerrin ivda si 1963. Imiren meqqar ivan. Kkren-d Iqvayliyen mgal Aaraven yukren adavu ussan nni uzarug i deg terwi tebberwi u tekker gar aneγ. Nutni kkaten nekni nekkat maca d nutni id-yussan ar tmurt nneγ. D aya i γef asexser d usefsed id-illan illa-d di tmurt nneγ kan. Ṭṭfen aγ tasga d umraḥ. Di tallit nni i iḥsa wAarav iṭṭfen adavu d akken Aqvayli ur iveṛṛex ara am Aaraven n Llezzayer. Dinna i issers tiḥjurin is, yiwet yiwet. Ivna lkazirnat n ijjadarmiyen d tid n ipulisen. Lejjwama daγen ur jjin ara. Ulac taddart i deg ulac yiwen u ulac ljjama i umi ur d-svedden ara ccix (tikwal d irevraven isersen imrigen neγ leslaḥ). War ma nettu daγen ak temṣkyin n FLN irran imdanen d izumbiyen ddaw tvawalt. Akka ivdan ssentawen tuccar, ssaṛkazen ifadden nsen di tmurt nneγ.\nMack Ait Aoudia - 8 Ctember 2015 6\nInig d uvrid ur nessufuγ\nMack Ait Aoudia - 6 Ctember 2015 0\nMi ara d-yaf iman-is umdan ulac dacu is d-iqimen, ulac dacu ara as iruḥen ikeffu deg-s usirem. Imiren i tt ittak i jjiḥ. Imiren i iḍelleq i yiman-is ittuγal ur d-iclig deg acemma, ur ittagad acemma. Izzuγur iman-is amzun ẓẓay γef yiman is. Mi ara as d-yivrik uvrid zdat wallen-is ikkat kan akken yufa.\nAylan, udem at war-tamurt\nMack Ait Aoudia - 5 Ctember 2015 3\nIsseqlev ikarciwen n medden deg umaḍal d tirni. Isendef tisiswa n tyemmatin d ivavaten anda vγun llan. Kra n win i t iwalan kan akken d aṭuṭaḥ, d aqrur, iṭṭes γef udem sufel n ujdi. Iman-is kan meskin am ugujil, am win jjan imawlan, iru ten. Ufan t deg yiwen uftis n Ṭṭurk, taglimt teccevḍeḍḍi deg aman. Taâebbuḍt tcuf. Am uqejmur, iffeγ it rruḥ. Yuγal assa d udem at war-tamurt, d aẓamul iminigen terra tmara ad rewlen γef cwal, ad nadin γef talwit.\nMack Ait Aoudia - 3 Ctember 2015 6\nD igumiyen, d ixabiten, d ivaxusen, macci d irgazen, macci d taqvaylit, at qarraḍin, tiquvac n Fransa, imuzal n Fafa, tixenfucin, iḥiqel, atg. Lḥasun ulac amek ur asen sawlen ara medden di ttrad n 54-62. Nutni, iḥarkiyen n 54-62, aṭas isrewten diγen di tudrin nneγ. Wa d ttar i t ewwin, wa d ṭṭmaâ. Kra d Fransa i ten iḥettmen u xxubten war levγi nsen.\nfarrujja - 2 Ctember 2015 0\nAbrid iḍul alma d abraḥ n «Parc Angrignon», yebɛed af tlemmast n tmedint n maca wicqa, imi d timlilit n leqbayel, anda CAM (Centre Amazigh de Montreal) hegan-d yiwet n temlilit anda necden leqbayel yettidiren di temnaṭ-agi ɣer yiwen n Ubarbekyu.\nMack Ait Aoudia - 1 Ctember 2015 0\nAkli Azwaw - 30 Γuct 2015 0\nTirrugza ur tettemlil ara akk d tirrumit. Tirrugza tikwal tettuɣal d nnifn twaɣit. Ihi tella trrugza, tella trrugza! Acḥal d argaz di tmurt-nneɣ i yennan: «Nekk ur ttagadeɣ ula d yiwen, ur ttuḥwajeɣ yiwen». D annect-a i d nnif n twaɣit! Amek yella kra n wergaz ur nettuḥwaj wayeḍ?\nIminigen n tmara\nMack Ait Aoudia - 25 Γuct 2015 0\nUssan-d si tmura anda illa cwal d ttrad. Si Afganistan, si Surya, si Lâiraq, si Congo, si Eritrea, si Libya, s Tunes, si Ssudan, ternuḍ. Macci d yiwet ad tt id nevder.


Q=12	C=2	SS=9	LS=0	PS=2	DC=0	LC=0	SD=0	BS=0	G0=64	G1=16	G2=1	DLID=ber_Latn	BODY=Cukri ibda ittcala x yixef-nnes.. Aɣrum ḥafi n Muḥemmed Cukri (08) | Le RIFAIN\nTkeyyafeɣ lkif d igarruten s tnuffra. Xmi tsexxareɣ i ca n yijjen di lqehwa itticc-ayi ssebsi n lkif niɣ lkas n waman uḍil niɣ taɛebbust n warecti n tcira. Aṭṭaṣ n twalatin tensireɣ d areyzaz d awraɣ d azeyza. Helceɣ. Deg wussan n wehlac ttuɣa tudart ttwaliɣ-tt feckal. Ahlac irenni di tweḥdanect. Aterras ittexs ixef-nnes ktar di tweḥdanect. Gzuɣ belli necc wadji ɣir d necc. Ttwaliɣ ixef-inu weḥdi di tisit n yixef-inu. Amaḍal ttwaliɣ-t d ict tisit temɣar tarreẓ tedla ẓarreɣ day-s udem-inu ifreɣ.\nYinni ittɣiman di lqehwa tteggen dayi taryazt ḥuma ad keyyfeɣ lkif ad cceɣ arecti n teḥcict. Inna-ayi yijjen zzay-sen : « ansas ittemsa ɣir di twalat tamezwarut. » Nican min inna weḥcayci-nni. Wer qqimeɣ ttensireɣ ula ttaḍneɣ. Swiɣ aman uḍil di twalat tamezwarut. Ndesreɣ. Uḍneɣ. Nnan-ayi tanya : « manaya ittemsir ɣir di twalat tamezwarut. » Nican min qqaren iḥcayciyen-a d iskarjiyen-a.\nBab n lqehwa ttuɣa wer dayi-iqqar walu xef min tteggeɣ. Gzuɣ belli wer t-icqi ɣir min d issadaf n ttmenyat. Ula d netta isess ittḥeccac. Ca n twalatin ttuɣa txarriseɣ : ma i manaya i d itwajj utarras ad iddar ? Uh ! uhu. Dinni tigemmi d tmessi. Amec i dayi-tenna yemma.\nCa n twalatin teṭṭseɣ sennej i yesɣimen di lqehwa. Ca n twalatin teṭṭṣeɣ deg ufarran aspanyu iwalan lqehwa. Ict tmeddit ẓriɣ-ten tqeṣṣaren : smus niɣ sdis zeg yinni irebren deg ufarran ṭṭfen Lyazidi ɣeḍlen-t ɣer tmurt. Qqnen-as xef uqemmum s yijjen ukettan ḥuma wer izeɛɛef. Ikkes ijjen zzay-sen aserwal-nnes icmez s texna-nnes d weblul-nnes d imenyaren-nnes tinzar n Lyazidi. Ma ammu ittqessaren yewdan ? Ffɣeɣ zeg ufarran ggʷdeɣ ad ayi-imsar amec das-imsar i Lyazidi niɣ ujar. Ixḍareɣ tiggʷdi deg webrid ɣer taddart-nneɣ. Ttuɣa tsebbaleɣ s tudart-inu. Ttesliɣ aṭṭas xef yeḥṛamen d teḥṛamin i teṭṭfen s uɣil ttalyen xaf-sen. Abrid ɣer taddart-nneɣ issulles. Issaggʷad ɣer tmeddit.\nTaddart n bab n lqehwa telseɣ di lqehwa. Ca n twalatin issenta tisessi-nnes di lqehwa itsala-tt di lburdil n tmeddit ar tiwecca-nnes amec xafs qqaren yewdan n lqehwa. Ca n twalatin itekk yujar zeg wass di lburdil n temdint niɣ deg iburdilen n temdinin nniḍen.\nXminni wer d-ittis rennyeɣ ttacareɣ snat n tseqqar. Qa aqamarriru irenna-t yiḍes s uzil d tmeddit. Ttuɣa teṭṭfeɣ ttmenyat xef yinni ittqehwan srusiɣ-tent deg yict n lqabsa n teflewt sennej i ukuntwar. Xmi d-ittekkar uqamarriru ikessi ttmenyat necc wer dayi-iqqar walu. Ssentiɣ ttadfeɣ taddart-nnes melmima xseɣ. Tetteɣ aked tarwa-nnes. Teṭṭseɣ akid-sen deg yijjen wexxam xmi wer xafi ittegg aɣil uɣelli ad ṭṭseɣ di lqehwa. Tamɣart-nnes tseksif ujar zi snat n twalatin deg umalas s uqafṭan d tseddyin, wer tesnusi di taddart niɣ teddakkʷal d awarni wezyen n tmeddit. Ict temɣart tegdar, tilmect-nnes am yirden. Aɣembub-nnes iqqurar, idmaren-nnes mɣaren, min days i arramet-nnes iffeɣ d mseqqem nettat d taxna- nnes. Xmi ttireḍ aṛṛuḍ ifsus tɣima uca tekkar d ad as-tenid qa teffeɣ d zeg uḥemmam.\nD ict temɣart tedded aṭṭas. Sekkʷḍeɣ di arrimet-nnes nettat tesfarnin d ɣar-i. Ɛemmars ma tenheḍ xaf-i. Ẓriɣ-tt iccat tamɣart-nnes d tarwa-nnes amecnaw baba, maca wadji s uqesseḥ. Aṭṭas n twalatin ẓaṛrreɣ-t issudum tarwa-nnes, nitni ttiraren akid-s, issawal aked temɣart- nnes s arcuq bla zzga. Baba ismeḍḍarḍar isɣuyyu am ca n lmal aynaw.\nCa n twalayin iɛeddu ujar zeg umalas wer ssijjiɣ xef imarawen-inu. Zgenfiɣ zi wemseksi- nsen. Mmuẓɣeɣ. Ttuɣa wer teṭṭṣeɣ aṭṭaṣ. Uḍneɣ. Aɛeddis n yemma ittuff. Twalat-a wer ttɣimiɣ ca di taddart ḥuma ad ḥḍiɣ aḥenjir-nni i d ɣa iffɣen zeg uɛeddis-nnes. Qa mɣareɣ dḥiɣ rebbreɣ. Xarrseɣ tɣuyyit teggam deg uɛeddis nnes. Ijjen wass ad ttessliɣ : waɛ ɛ ɛ ɛ ɛ ɛ ɛ… !\nΓer ɛawed: Wami idwel Cukri ixeddem di lqehwa.. Aɣrum ḥafi n Muḥemmed Cukri (07)\nAsiya tɛerra deg usarij.. Aɣrum ḥafi n Muḥemmed Cukri (09) | Le RIFAIN 17 juin 2021 ɣa 12 12 45 06456\n[…] Cukri ibda ittcala x yixef-nnes.. Aɣrum ḥafi n Muḥemmed Cukri (08) […]


Q=12	C=12	SS=0	LS=0	PS=0	DC=0	LC=0	SD=0	BS=1	G0=15	G1=0	G2=0	DLID=ber_Latn	BODY=FashionBeautyExperts ClubEntertainmentLove & SexParentingSoapsQuizzesWomen In FocusHealth & FitnessFood & DrinkHoroscopesForumAlbums\tFashion NewsStreet StyleFashion DesignerAccessoriesFashion Albums\tMiu Miu Paris Fashion Week a/w catwalk photos 2011\nHome / Fashion / Miu Miu Paris Fashion Week a/w catwalk photos 2011\tMiu Miu Paris Fashion Week a/w catwalk photos 2011\npictures 11211 visits\tUse the left and right arrows on your keyboard to navigate the album 12345\t31 . Miu Miu Paris Fashion Week a/w catwalk photos 2011\n32 . Miu Miu Paris Fashion Week a/w catwalk photos 2011\n33 . Miu Miu Paris Fashion Week a/w catwalk photos 2011\n34 . Miu Miu Paris Fashion Week a/w catwalk photos 2011\n35 . Miu Miu Paris Fashion Week a/w catwalk photos 2011\n36 . Miu Miu Paris Fashion Week a/w catwalk photos 2011\n37 . Miu Miu Paris Fashion Week a/w catwalk photos 2011\n38 . Miu Miu Paris Fashion Week a/w catwalk photos 2011\n39 . Miu Miu Paris Fashion Week a/w catwalk photos 2011\n40 . Miu Miu Paris Fashion Week a/w catwalk photos 2011\n41 . Miu Miu Paris Fashion Week a/w catwalk photos 2011\n42 . Miu Miu Paris Fashion Week a/w catwalk photos 2011\n43 . Miu Miu Paris Fashion Week a/w catwalk photos 2011\n44 . Miu Miu Paris Fashion Week a/w catwalk photos 2011\n45 . Miu Miu Paris Fashion Week a/w catwalk photos 2011


Q=11	C=0	SS=0	LS=0	PS=11	DC=0	LC=0	SD=0	BS=2	G0=0	G1=0	G2=0	DLID=ber_Latn	BODY=Aṭas i yuzlen n wawal deffir n usemmi n yiwen webrid deg yeɣrem n Bgayet d tajmilt i wergaz aserti amuqqran i d-ǧǧa tmurt taqbaylit wagi d mass Muḥend ulḥusin n At Ḥmed.\nAṭas n isebtaren n Facebook d yegrawen n imeɣnasen i d-ibegnen lɣiḍ-nsen acimi talwiḥt agi n webrid, tella deg-s tira s snat tutlayin tijenṭaḍin tigi d tutlayt tafransist d tutlayt n taɛrabt maca ulac tira n tuylayt tayemmatt n Ḥusin At Ḥmed, maca d aɣebbaṛ s allen, imi aɣbel ameqqran mači d tira n teqbaylit i yulac, d ayen nniḍen.\nAcu teffer temsalt agi n tutlayin ?\nAɣbel ameqqran akken, send ad ibeddel isem n webrid agi yella yerfed isem d tejmilt i tefsut taberkant d yelmeẓyen yettwanɣan s ṛsas n leɣdeṛ n ijadermiyen izayriyen. Acimi aselway n tɣiwant n bgayet n ukabar n FFS wagi d mas Mhenni Ḥadadou, i yekkes tajmilt i tefsut taberkant deg yeɣrem n bgayet ?\nAcimi ur yekkis ara neɣ ur ibeddel ara isem i kra n webrid-nniḍen ?\nAd nesmekti kan, lekrehegha d dɣel n ukabar agi metwal azamul n tefsut taberkant, imi mas At Ḥmed yewwt-ed s yisem-is deg laɛrac deg wakud nni wid umi isemma « les fascistes », anda diɣ ttekkan deg tefranin tiɣiwaniyin n 2002 xas ulamma tamurt taqbaylit s lekmal-is tɣunza tifranin agi.\nWin yebɣan ad yeffer amezruy d iman-is kan ara yeffer, acku amezruy n tefsut taberkant yura s yidammen n 127 d ameɣras, d luluf n imejraḥ, werǧin tamurt taqbaylit ad tettu arraw-is xas ulamma FFS d win ibegsen ad yemḥu amezruy agi.\nmas Mehenni hadadou, aselway n tɣiwant n bgayet\nait ahmedBgayetprintemps noirtafsut taberkant\nAit Amrane : des Graffitis représentant des symboles Kabyles effacés par des inconnus


Q=16	C=16	SS=4	LS=0	PS=0	DC=0	LC=0	SD=0	BS=3	G0=29	G1=14	G2=5	DLID=ber_Latn	BODY=Edito t°1: Amsifeḍ i ti kimera – Tazwart Taqvaylit\n20 septembre 2016 16 décembre 2016 imezwura\nEdito t°1: Amsifeḍ i ti kimera\nEdito n°1: Amsifeḍ i ti kimera\nAɣmis aqvayli n nnwaya, yelha.\nD tiḍeṭ, ur nezmir-ara ad-nini ti publikasyu n nnuɛ-agi ččuren iverdan, akter asmi i lilipusyanen qqlen-d ssyad n tavemsa di Numidya tantikit.\nMaca d acu d aɣmis aqvayli ? Itxemmim s teqvaylit ? Ittaru s teqvaylit ? I sin deg-sen.\nItxemmim s teqvaylit, ulac ccek. Ma nella nettdaffaɛ f amedrabism intelektuel, d nenker yal itxemmimen imsekkren neɣ u absolutism doktrinal, dɣa mazal-a-neɣ d Iqvayliyen, d anemgal dderṣ n wumɣar Sartre, ur nella-ara « amdan yekmel n yal imdanen ». Nessen izuran tteṭfen amdan, d nessumer ad-nefk tamrarut taqvaylit n yitseqsiyen n zzman-nneɣ.\nD acu kan neḥmel akter n kullec utxemmim transversal. F ǧal wagi nenced kra n tissuqilin n aṭas imusnawen iverraniyen i sɛan tikta i yivanen-a-neɣ-d s wuzal amuqran.\nUtxemmim s teqvaylit, tefra. Maca daɣen tira s teqvaylit. Taqvaylit, tennim ? Dagi nsekked u kohorten n ifessaren ttrajun bac ad-heḍren ɣef ta publikasyu-nneɣ s Tmaziɣt… Ala, ay irgazen lɛaliyen. Tutlayt-nneɣ, tihin n lejdud-nneɣ am tihin, nessaram, n dderya-nneɣ, d Taqvaylit. Abayan amecṭuḥ yelha-d f utseqsi-agi.\nTusna n tutlayt ur tefka-ara tamrarut taneggarut i wutseqsi « d acu d tutlayt ? ». Di taggara, nezmer ad-nini yal u sistem n kommunikasyu, yal dialekt, llehǧa, neɣ sosyolekt, yella d tutlayt. Ur newweḍ-ara akk-nni ɣer kra n 6500 tutlayin ddrent i twaḥesbent ass-agi di ddunit, maca i kra n myat n lulluf. Yelha-d ad-nawi cwiṭ n tavzint daxel.\nDɣa, nukkni nettdaffaɛ f yiwet tizri n aṭas n i spesyalist, i ttaren i wutseqsi akk-agi: tutlayt d yiwen u sistem n kommunikasyo imani, i yesɛa lewṣayef-ines i bberzen-it mebla ccek. Ma u dialekt, nezmer ad-nini fellas d « ddaw-tutlayt », mačči deg wuzal intrinsek-ines, maca di rbaṭ gar-a-sen. A dialekt akk-ni d u sistem n kommunikasyu mačči-imani. Lmeɛna yilzem-as ad-nnaf 2 tiɣawsiwen: primo, s lmeɛqul, tameddurt n yiwet tutlayt-tayemmat ɣer nettat yeṭṭef, secundo, uttwafhem di tallit ikmel (neɣ lqel-is amuqran) aked taneggarut-agi (amala aked i dialekten nniḍden n tayemmat-nni, ma llan). Lɣiba n uttwafhem-agi yessequl uramek abennu n rbaṭ yemma-yelli gar d tutlayt d u dialekt, d wagi ad-yeqqul de facto u sistem imani, dɣa tutlayt timziregt.\nDi lḥal n taqvaylit, ulac wala yiwet n isin tifadin i lezmen i tadialektisayu: uttwafhem gar tmeslayin timaziɣent ittbeddel eɛlaḥsab umecwar tutlayistik (i yetteddu aṭas aked umecwar jeografik), alama ɣur unettwafhem ikmel (taqvaylit d tatergit). Attwafhem alemmas mazal-as ddaw widak i llan gar tutlayin tussnent am mxalafent: taspanyolit/taportugizt, tadaniskt/tasweddent, neɣ taturkit/tazerit.\nMa f tutlayt « Tamaziɣt »-agi i yetwaḥseb nettat yemmat n yal tmeslayin timaziɣent, d ta kimera. Awal Tamaziɣt d isem jenerik yenfeɛ i tasemmit n yal tutlayin timaziɣent. D tiḍeṭ taqvaylit d tamaziɣt d yiwen-nsen: uramek ad-naf lxilaf gar-a-sent. Maca di lweqt-nni, ulac lxilaf daɣen gar tarifit d tamaziɣt. D acu kan tura, lxilaf gar taqvaylit d tarifit yella !\nAkk-nni tamaziɣt d yiwen u konsept teorik. Tameddurt-ines pratik tezmer ad-ttili yiwet-kan tutlayt tamaziɣt i nevɣa. Di ddin ahindu, tɣawsa am tagi qqaren-as u avatar.\nBac ad-nessefham iman-nneɣ: ur nesɛa kra mgal medden i ḥemlen i mitos. Nettqaddar aṭas yal i ttumnen s ti sukup tifeggant, s lweḥc n Loch Ness, neɣ s tmaziɣt. Maca usenfar-nneɣ mačči taneflilt n yiwen u magazin n tusna-fiksyu, f ǧal wa neǧǧa-d ta teori taẓidant-agi.\nAkk-agi, ad-ttili s tutlayt taqvaylit tazedgant-nneɣ i nettaru di u media-agi. Ur nettkeddib-ara: amenɣi mačči semantik verk. Axaṭer deffir unekker n tutlayt taqvaylit, yella unekker n uɣlan aqvayli.\nDagi daɣen yelzem ad-nini tiḍeṭ: ur numin-ara s tiẓri-nni n Tamurt n Yiqvayliyen amzun takummict n ti « wilaya » n yiwet tmurt tunṣivit-ines sin-tutlayin, maca d tiḍet-ines d yiwet-tutlayt taɛrabt, d tamendawt-ines tessawal f « wukal aɛrab ».\nIhi, nnumin yella yiwen aɣlan aqvayli, s tutlayt-ines, s umzeruy-ines, arnu, bac ad-neddem awal n Renan, s « amenzay idder »-ines.\nMaca, rray asertan-nneɣ yeḥbes dagi: ur nesɛa-ara tagrayt i tameddurt-agi, d yal yiwen yezmer ad-idaffaɛ f usenfar aserti i yevɣa. Tagi taɣawsa taxatart n usenfar editoryal-nneɣ: timenyut n umenɣi n tikta di Tmurt n Yiqvayliyen, s uneldi n utxemmim-agi i yal iɣelnawin-nneɣ (neɣ alama i yiverraniyen) war tilisa tisertiyen d tikebbarent i llan send.\nDaɣen, s unelli amtawi d utransversal-agi, i qqareɣ-a-wen anṣuf yis-wen marra, ssarrameɣ ak-kun-fkeɣ s imegraden, editoryo, d timlilit-nneɣ, kra n iferdas n tidmi i yibennun.\nTaɣuri taẓidant marra !\nSuivant Kronik antik (I): Tafigurit n ddunit ɣer imezwura-nneɣ


Q=10	C=10	SS=5	LS=0	PS=0	DC=0	LC=0	SD=0	BS=1	G0=28	G1=16	G2=4	DLID=ber_Latn	BODY=Ma ad teffeɣ targit ? – Kabyles.net\npar Diaspora 20 juillet 2018 20 juillet 2020\nTcebḥed a targit leqqaqed mi kem-id mektaɣ, tawellaft-im deg allaɣ yecur-itt umellal d uzeggaɣ. Ass-n mi mẓẓiy-aɣ refdaɣ imru d tifinaɣ kan iy dyehwan, mi jarḍaɣ yettenququl imru nni, ttargigin iduḍan, teqqareḍ: waxer- ikem i lekdeb! Aru tutlayt n wul, ur ttektili isekkilen-im ur ten ḥetteb ! Efk talwit i tfekka-m, semɣar tamuɣli-m, tiwwura n yizri-m ɣas medlitent, yiwen ur d-ikeccem, yiwen ur d ireddaḥ yiwen ar d am-isaxsar ttazima. Cali tennemḍareḍ, mured, ḥrured temrirɣed… taruḍ-d akk i twalaḍ, it-dreḍ di iḥulfan, d ineẓman, d tiseḍṣa.\nAyen akk yellan d ayla-m xeẓrit ur t-ttsetḥi, ur reffu, ur seqqar ayagi iɣleb-iyi neɣ ayagi kkiɣ-t. Tasebḥit ḥelles tesḥurmed akken kan id-am nniɣ s isekkilen imellalen, zmumeg, ur ttsubu aqaru-m, mi tekfiḍ ameslay ssers iẓri-m, ini-asen ɣas nwezziy, ɣezzif umeslay d umeyyez.\nAcenguy iḥelles-d, Zeddek yekker-as ma d asefru id lfuci yyaw ad-aɣ teksem awal. ɣas yal tizi tessawal-d, tizi tssum a3bar ma drus ! Lounes yarẓa asalu anida akken d yeqqars wedrar. Anza maci yiwen, Fahim. M yurat-id, yenna tileli- tafat akked usirem, d tigi i tifilellas n tefsut nneɣ.\nAss-a Win tesraḥed yettnaqniq d l3embar, deg unyir ma d tifiḍyi neɣ d ahdum !. Ruḥ kan a yelli, aman mi d fegden, irebbi nsen d isaffen.\nYemma asif yeçça-yi, ɣlin-d imeṭṭawen ur naḥtamaɣ, Ferḥat ma yenwa teddez tebrez ! ɣas ma d rrasmiya neɣ d rrumiya, taqbaylit tettemxebbaḍ d warraw-is, tettemhutrar d ayla-s, atan qrib ad yeddu uqlal-is. Alliche ttyeslemden, ttyuran mi medlent tewwura, ass-a mi nenwa ldint wiss ziɣ ma ad necraḥen warrac ?.\nMa d lǧami3a xḍan din medden asmuḥyet, ad yeḥzen Hace Mess mi ygen yukid s Muḥ n muḥ, yessifuni wallaɣ-is akka ad-as inin ahat kra n cabab. Awah d azuɣer kan ! Apipri kan a zimu, ula d yexdim siwan i tfekka yeḥlulin d tiquyhatin.\nMa d taddart fran din medden tid n ddin, sbaḥ meddi d ftu. Maacalah ! Ma d imusnawen snent-t akk, iban-asen-d akk ubrid. Akken s yenna Salimu « Timura ssɛant iqerra Ma d nekni nesɛa lezwax ».\nSusem tura, berriked a yelli, la rivulisyu teppi-yaɣ irgazen. Assa nettnadi kent. Tilelli n tmeṭṭut awin ttyufan diɣen seg umjnar ɣer beṛṛa, seg uqwir ɣer tmezgida, ma dina frrunt temsal, ihi ad tent-nefru qeccuc meccuc. Ilikent s tagi nneɣ i tagi nneɣ. Illi-kent, ill-ikem a yiwet, s yin ad d-arnunt meyya. Ilik-m…\nNekk ad k-mṭafaraɣ, ɣas tebɣiḍ ad-iyi t-ḍelqeḍ ur m-tettak tegnitt imi cfiɣ ɣef tfinaɣ nni d mennaḍ ass-n mqbel ad kem-tsew ddunit. Tettwaliḍ iman-im s talɣa taḥerfant, kem yeččuren d sser d umezruy, d amek d unamek, d asḥbiber d uhember.\nḥsiɣ ad as-tuɣaled i wzal d tafat, i lexla dimɣi, i tjennant ttajeǧǧigt. Kem ur tettamned, nekk ikem-izedɣen ḥala tili inem ukud nummaɣ askerker d umennuɣ, limer ur tt-fhimaɣ ur d yettili kra\nTtrajuɣ tt3enniɣ d gem ad tettuḍ cwit aglim n lkaṛmus, ad tettuḍ zik mi kem-fren ur kem farnen ɣer yisaɣ. Tatut ?\nEttu nneɣ bitta mekti-d ass-n mi ara teflali, ad nexlelli si lxux d remman ,ad nsfarkekket, ad nɣez ad nebḍu d atmaten d imedukal. Ad teffaɣ targit, tafelwit ad taččar d isekkilen, anwi isekkilen ? D tifinaɣ ayatma.\n Salim Benkhelifa yiwen n umyaru n teqbaylit id yennan deg yiwen deg isefra-s\nÉtiquettéFetta BELGACEMSalim Benkhelifa\n23 juillet 2019 12 juillet 2020


Q=15	C=7	SS=0	LS=0	PS=0	DC=0	LC=7	SD=0	BS=1	G0=9	G1=8	G2=3	DLID=ber_Latn	BODY=Asmekti n Kamel Amzal - La Dépêche de Kabylie\nAccueil Tamazight Asmekti n Kamel Amzal\nUdem gar wudmawen\nAsmekti n Kamel Amzal\nIlul kamel Amzal neɣ Mağid At Waamar ass n, 13 deg tuber 1962, deg taddart Tiferdud deg lwilaya n Tizi Uzzu. Yeɣra deg uɣerbaz n taddart-is, syin ikemmel leqraya-s deg uɣerbaz alemmas Σmar At ccix akked tesnawit Mestafa Ben Belεid deg Σin Lḥemmam. Xas meẓẓi di leεmer, maca yefhem azal n tugdut d useḥbiber ɣef tutlayt d yidles amaziɣ imi yella gar yimeɣnasen n Tefsut n Yimaziɣen. Yewwi-d BAC deg useggas n 1981 akken ad yelmed tasbenyulit deg tesdawit n Ben Σeknun di Lezzayer tamannaɣt anda i d-yufrar gar yimezwura.\nD timlilit-is d imaɣnasen am Cawqi Salḥi d Mustafa Baca ara yeldin i yilemẓi-a tiwwura n umennuɣ. Maca, ad ldint ula d tid n tismmin imi imṭurfa inselmen, suffɣen-d tuccar ɣer ilemẓi yeddan deg tẓelmadt armi wwḍen fkan-as i sem n cciṭan azeggaɣ. Deg yiḑ n umenzu n unbir n useggas 1982, yufa di texxamt tabrat anda ggulen ad yettwanɣa. Meɛana netta ur yugad ara acu kan akken kan yelseq ulɣu i d-yessawalen ɣer uslali n umazday imani i yinelmaden tẓedmen-d tarbaεt n yimṭurfa inselmen ɣer daxel n usensu s ijenwiyen d wuzzlan anda wwten ilemẓi s ujenwi armi yemmut, akken rnan kksen-as tablust-is, sentan-as ajenwi deg uεebbud-is.\nDi tegnatin-agi ttweṭtfen 23 n yimdanen ɣer lḥebs, gar-assen Lassouli fateḥllah i d-yeffɣen d netta i yenɣan Kamel Amzal s ucehhed n Mass Σaziz Tari. Yettwaṭṭef ɣer lḥebs tmanya n yiseggassen, maca isεedda-d kan rebεa uqbel ad d-yeffeɣ s leεfu n Cadli Benğdid. Deg yiḑ n lmut-is, yura Kamel Amzal asefru ɣef lmut amzun tezwar-d s ameɣnas n tlelli, tugdut d umennuɣ ɣef usizdeg n tesdawit seg yimṭurfa d tuddsiwin yeskuffuren tugdut s daxel-is. Ass-a d amuli wis 57 n Kamel Amzal, maca ɣas ulac-it, llan yinelmaden yeddmen amennuɣ-is d azwel n tudert-nsen i tesdawit n usnerni d tussna, tilelli d tugdut.\nArticle précédentYewwi Mexlufi aẓref\nArticle suivantMise en service partielle du dédoublement Boudouoau – Réghaia


Q=0	C=0	SS=0	LS=0	PS=0	DC=0	LC=0	SD=0	BS=0	G0=5	G1=1	G2=0	DLID=ber_Latn	BODY=Ssaɛa uqbel ad tebdu tmezgunt, yuɣ lḥal Axxam n umezgun Kateb Yacine yenfel s lɣaci, ineggura ur d-uffin akersiw iɣef ara qqimen. Ddeqs-aya i medlent tewwura ssebba n Kuruna Covid-19. Imdanen fuden taẓuri. Mačči kan d acedhi n umezgun i ten-id-yewwin meɛna ittekki usentel iɣef ara d-tawi tmezgunt-agi. D amussnaw amedyaz Si Muḥend Umḥend iwumi […]


Q=19	C=5	SS=0	LS=2	PS=2	DC=5	LC=8	SD=0	BS=5	G0=12	G1=9	G2=4	DLID=ber_Latn	BODY=Tizi Wezzu - Wikipedia, tasanayt tilellit\n(Yettusmimeḍ seg Tizi-Uzzu)\nTizi Wezzu d tamdint deg usammer acerqi n Tamurt n leqbayel. Tikwal sawalen-as medden Tamnaṭṭ n Tizi Wezzu am wakken ad xedmen tamezla ɣef tamaneɣt-is Tamdint n Tizi Wezzu.\nTawilayt Tawilayt n Tizi Wezzu\nTadayra Tadayra n Tizi Wezzu\nTaɣiwant Tizi Wezzu\n36°43′01″N 4°02′59″E / 36.7169°N 4.0497°E / 36.7169; 4.0497Coordinates: 36°43′01″N 4°02′59″E / 36.7169°N 4.0497°E / 36.7169; 4.0497\nTizi Wezzu (Lezzayer)\n135 088 n yimezdaɣ (2008)\n1 319,73 n yimezdaɣ/km²\n1 Asideg (timella)\n2 Aẓar n wawal\n3.1 Tiɣiwanin n Tizi Wezzu\n3.2 Igemmamen n Tizi Wezzu (Lḥumet)\n3.3 Tuddar n tɣiwant n Tizi Wezzu\n5.1 Tamerrit (tourisme)\n5.3 Tafellaḥt (Ager)\n9 Iseddagen & Izdayen Iberraniyen\nTiɣiwanin tinaragin n Tizi Uzzu\nSidi Neɛman Ireǧǧawen At Ɛisa Mimun\nDraɛ Ben Xedda,\nTirmitin At Wagnun,\nImaɛtuqen Suq Letnin,\nAt Ɛisi Irǧen\nTizi Wezzu d awal id yussan deg tejeǧǧigt azezzu, anda ass agi llant kra n tuddar is yessawalen Tizi Uzezzu, d'acu tugett n imezdaɣ tmurt n leqbayel ssawalen as Tizi Wezzu. Ass-a deg lkaɣedḍ nettarutt Tizi Wezzu s teqbaylit , Tizi ouzou s tefransist.\nTizi Wezzu tezga azal n 70 km ɣef rrif n yilel agrakal (lebher) akk-d wazal n 60 km seg Bgayet; ɣef tlisa-s ad nef seg usammer Tubiret (80 km), ɣef wegmuɣ Bgayet, Bumerdas ɣef utaram.\nS Tajumma n azal n 2.958 km2 tawilayet n Tizi Wezzu tella yiwet seg timnaḍin i meqren deg tmurt n leqbayel. Aḥric ameqran n waman ttassen seg idurar n Ǧerǧer uqbel n ucercer-nsen ɣef wasif n Sbaɛu; llan deg-s watas n tifrawin am uggug n Teqṣebt (160 imelyaren n m3).\nTizi Wezzu tesɛa azal n 1.222.334 n imezdaɣ (leḥṣab n 2005) s tajumma n 2958 km²; ɣef wagi tella yiwet n temnatt yesɛan azal meqqren deg Tefriqt ugafa.\nTamdint n Tezi Wezzu d tamaneɣt n temnatt i tella; 120 000 n imezdaɣ i ɣur-es (tesɛa).\nTimdinin timeqranin n twilayt n Tizi Wezzu:\n1 Temdint n Tizi Wezzu\n2 Larebɛa n At Yiraten\n3 Aṣqif n Ṭmana\n5 Draɛ Ben Xedda\nTiɣiwanin n Tizi WezzuẒreg\nLlant 67 (seddist sa) n tiɣiwanin deg twilayt n Tizi Wezzu\nAt Bu Yusef\nIɣil N Zekri\nAt Ɛisa Mimun\nLarbɛa N At Yiraten\nTizi n Tlata\nAt Yeḥya Yusef\nDraɛ Ben Xedda\nIgemmamen n Tizi Wezzu (Lḥumet)Ẓreg\nAd naf aṭas n yegmamen di Tizi Wezzu, maca llan kra deg-sen i yettwasnen s aṭas.\nBuxalfa, deg utaram\nLdecra (Tizi Ufella : Adewwar Balwa).\nLkadi neɣ Likadi\nLes Bâtiments Bleus\nǦerǧer ( Le Djurdjura s trumit)\nTamdint neɣ La Ville neɣ Lbilaǧ am i wumi qqaren zik Tizi Talemmast\nTuddar n tɣiwant n Tizi WezzuẒreg\nAsif At Ɛisi (Lwad Ɛisi)\nAklan n Cemlal\nIreǧǧawen n Lbur\nIreǧǧawen n Tect\nTala Ɛetman, tixelǧatin-is : Tazmalt N Wadda , Taddart Ufella, Iɣil Ufella d La Cité\nIbetrunen : Tasadurt, Iqemmuden, Iɣil Uberwaq et Taddart Ufella.\nIḥesnawen, : Leɛzib n Ḥmed, At Leḥsen, At Menṣur, Taddart Tameqqrant d Taɛezibt.\nSeg taglest Tizi Wezzu tella daymen tettwazdeɣ s imaziɣen am isbeggen yisemis, imi deg tutlayt n leqbayel Tizi Wezzu d asemlili i d tella, deg yiwen ufus tizi, deg wayeḍ azzu; ini n uwraɣ (ddheb)akk-d ccbaḥa i dehcen n tizi, yiwet n tama ɣef tayeḍ, tazmert agi i ixelqen ayen icebḥen Tizi Wezzu.\nUlac ayen i d-iqqimen seg umezruy atrar n Tizi Wezzu, anagar kra n lebni (usali) deg ukud n Irumaniyen. Deg ukud atrar ad nef yiwen wemkan i yesɛan kra n texxamin seg lweqt n Iturkiyen; amkan agi yefka-d talalit i wmarci n Samass (sebt) akk-d yiwet temdint (teɣremt) tamectuht, tella ar tura yiwet n temdint deg At Yiraten (azal n 25 km seg Tizi) i ttwabnan deg 1850 deg ukud n Taslekt Tafransist; tamdint agi tuɣal-ed teɣremt n Tizi Wezzu n tura.\nTadamsa n Tizi Wezzu tettwaḥkem s tlata n igzumen ixelqen idrimen merra n tamnaṭṭ:\nIdurar n Ǧerǧer akked leǧwahi-nsen llan d aɣbalu n tmerrit ameqran deg tamnaṭṭ n Tizi Wezzu imi yal aseggas ilulufen n lɣaci temsafren ɣur-es iwakken ad sɛeddin lweqt n ustaɛfu-nsen; Taddart n Tala n Yilef d imukan i iɛejben aṭas n lɣaci deg lweqt n Skii.\nImukan n taɣedweft: Ixerban n Rruman: Tigzirt (Iomnium), Taqṣebt (Rusupisir), Aẓeffun (Rosazu). Rrif n lebḥer (taftist) d ayen i ijebbden daɣen aṭas n medden di tamurt merra.\nTella yiwet temguri tamectuḥt deg Tizi Wezzu lameɛna ur tesɛi ara tazmart meqqren ad teqneɛ aḥwaǧ n lɣaci ines.\nWigi d timetti meqqren deg Tizi Wezzu:\nTafellaḥt (ager) mazal tella d agzum ameqran deg tudert n imezdaɣ n Tizi Wezzu am afares n zzit n uzemmur, tabexsist, tizurin atg.\nTizi Wezzu d amkan anda tella yiwet tesdawit i meqqren deg tmurt, tasdawit n Lmulud at Maɛemer; 28,305 n inelmaden.\nAḥric ameqran n imezdaɣ n Tizi Wezzu ttmeslayen s Tamaziɣt (tutlayt n wegdud) akk-d tafransist (tutlayt tis snat).\nDdabex uḍar d addal amezwaru deg tmurt n imaziɣen akken daɣen i yella deg Tizi Wezzu imi Aneɣlam n ddabex n Tizi Wezzu, Jeunesse Sportive de Kabylie neɣ JSK, d yiwen n wesrir yettwasnen deg Tefriqt merra.\nIseddagen & Izdayen IberraniyenẒreg\nYettwakkes-d seg "https://kab.wikipedia.org/w/index.php?title=Tizi_Wezzu&oldid=89463"\nAbeddel aneggaru di 21 Ctember 2019, ɣef 16:05\nAsebter-a yettwabeddel i tikkelt taneggarut ass n 21 Ctember 2019 ɣef 16:05.


Q=3	C=3	SS=3	LS=0	PS=0	DC=3	LC=0	SD=0	BS=0	G0=19	G1=13	G2=6	DLID=ber_Latn	BODY=TUƔALIN N KRIM BELKACEM – Siwel\nTAMURT TAQVAYLIT (SIWEL) — Zrin 59 n issegasen ɣef umtawi n Evean ɣef yella di lmendad ugrawli aqbayli Krim Belkacem. Amtawi-agi yenǧer abrid i timunent n Lẓẓayer, yerra tillist i sebɛa n-isaggasen n umenuɣ ijjegḥen acḥal d-argaz acḥal d-tameṭṭut a beɛda di tmurt n- idurar imi tuget n tɛabga n trad d-iqbayliyen i tt-iɛebban.\nAmuli-agi wis95 yeɣlid deg yiwet n tegnit anda ayen umi qqaren tamurt n lẓẓayer yettwalaqem deg irebbi-s lbaṭṭel-nni i-ixeddem zik uṛumi ( s tallelt n wid is yeṭṭfen afus) deg tiyamatijn-nneɣ akked ibabaten-nneɣ. Imeɣrasen yeɣlin ɣef akal n lejdud akked imawlan ad illin grawlen deg iẓẓekwan-nsen deg ayen ttwalin n ẓẓur akked ckama : adabu amhersan yesmer tiyita ɣef inelmaden di Bgayet, yesberareḥ tiwwura n leḥbus ɣef kra n win id ineṭṭqen yennad ala i tsnareft n lḥekem aɛsekri a beɛda ɣef yimaɣnasen iqbayliyen yesuturen afraniman( autodétermination) i tmurt n leqbayel.\nXudi kečč, tignewt ass-a n lǧemɛa beriket. Ageffur yekkat s tsusmi zun akken yettru ɣef ayen yuɣen irgazen akked tulawin di tmurt deg, lemmer ik-terbiḥ ay ul, ala lehna d lisser ar ad imeqqin, alla lɛez akked yiseɣ ar ad ifettin. Allen yullin ɣer igenni, muqlent nudant itri anida yella , anida yeɛreq? Seg igenni siwa anza-s id yuɣalen!\nAllen irefden tamuɣli ɣer igenni ɣ neflent akkin i usigna akken ad cergen aɛdil n tatut amer ad yifrir cwit n tbut ɣef ayen iɛeddan ɣef anyir. Amer ad iṣuɣ usirem n tyamatin-nneɣ akked ibabaten-nneɣ asmi ttqazamen timhujrit n trad, asmi ɛabben , yerna s lqedd , taluft id yekkan nnig yal taluft. Maca akkin i usigna tefsex tira di lyafuxa n lawan, yeqqimed ala asḥisef akked nndama.\nTettwaɣder tmurt n leqbayel. D wid-ak nerra d atmaten id-as id yefɣen d-ixṣimen. Ahat dayen-nni i yeǧǧan amedyaz ad yinni: Zriɣ yelli-s n wedrar/ lɛeqel-iw ihar/ uffiɣ-tt-in teguni aẓru/ am tid iɛemren tuddar/ ur tettunebder/ teṭṭef mmi-s deg uffus tettru/ argaz-is yemmut yuzar/ ɣer rrsas yezwar/ nnekwa-s yeddem-itt-waḍu!\nAllen mazal ttnadint di tignewt yesbur lɣim ɣef anda yedda yitri? Ddaw ugeffur yekkaten , tamurt tenuɣni. Ixfawen illeliyen rzan ɣer tansa n win akken yerran amenuɣ d qebla. Gar usigna akked wayeḍ, allen n Krim Belkacem sukkent tamɣuli ɣef idurar, ɣef terwa n-idurar yuffa ziɣ lxir yuɣal d-ixmir. Yegzi inumak n-usefru n Lounis asmi is yenna wagu id yewwi wadu: ( lbaṭṭel) d-atmaten-ik i t-imeḍlen/ ila t-id yeskafalen/ay ameɣbun-iw!\nMaca , xas akken agris n ẓẓur yesqujer ifadden, yekref lebɣi, yeẓra tirget n tissas werǧin tensa deg ulawen n-imesdurar. Imesdurar yugin ad brun i ṭṭbel deg awam. Imesdurar yugin ad knun i ddel . Allen-is dlant ɣef liqqa n tudert id yezzin ɣer iẓuran akken imɣi n timunent ad yewwet s ugerz ad teffeɣ tmurt n leqbayel si lbaṭṭel n iseggasen yezrin. Ṣṣḍa id yettuɣalen seg idurar d ccna n tlleli, d ccna n usirem imi akken yeqqar umedyaz deg awal-is: win teddun ɣef tidet yeṣṣawad.\nTerwa n Krim Belkacem, n Ɛamiruc, Benai Ouali, Mbarek Ait Menguellet , Ɛaban Remdan ulamek ara teffk affus ad ihudd uɣalad n lḥerma ɣef tmurt n Leqbayel. Ɣef aya , ulamma yekkat ugeffur, ulamma tezxuxem tignewt, ixef n yal yiwen deg-nneɣ yesla i wanza n Krim Belkacem id cergen tagut akken ad yawwi ṣṣut-is ɣer ṣṣut n yal illeli di tmurt-a: agdud yettnadin tafat, ulaqrar ad ad tnadi fell-as!\nSIWEL 192000 MAR 21